text:
Halloween ta un evento cu ta tuma luga tur aña riba dia 31 di october. Na varios parti di mundo, hende ta disfrasa nan mes y bay un fiesta, of keda cas y wak pelicula spantoso. Pero kico nos sa di e origen di Halloween?
Pa cuminsa, e fecha di 31 di oktober no ta algo cu simplemente a wordo inventa. Den cultura Europeo, ya pa siglos caba, e temporada aki a marca e momento pa honra nos mortonan.
Tradicion Celta
E historia di Halloween ta cuminsa cu e Celtanan. E Celtanan tabata un grupo etnolinguistico (mesun etnicidad y idioma) cu tabata consisti di varios grupo di populacion cu a inhabita gran parti di Europa y Asia Menor den e epoca pre-Romano.
Pa e Celtanan, 1 di november tabata marca e aña nobo y tambe e fin di zomer y comienso di winter. E Celtanan tabata asocia e temporada frieu di winter cu morto y tabata kere cu un dia prome cu e aña nobo cuminsa, e barera entre e mundo di e bibonan y mortonan tabata bira asina fini cu mortonan lo por a regresa na mundo.
E festival di Samhain
Un dia prome cu e aña nobo, e Celtanan tabata tene un festival yama Samhain (pronuncia como sowin). E festival aki tabata cay riba 31 di october y tabata tin como intencion pa reconoce cu e spiritonan di e mortonan tabata regresa na mundo. E lidernan spiritual (Druidanan) tabata construi candelanan grandi sagrado, unda cu hende tabata bin pa kima nan cosecha y animalnan como sacrificio na e diosnan Celta. Durante e celebracion, e Celtanan tabata bisti disfraz, tipicamente consistiendo di cabes y cuero di animal pa asina spanta e spiritonan. Parti di e celebracion tabata cu participantenan tabata conta fortuna di otro.
Despues di e celebracion, nan tabata hiba parti di e candela sagrado bek cas, pa asina cende di nobo nan fogon. Awo en adelante, e candela sagrado lo proteha nan durante winter.
Expansion Romano & Amalgacion cu Cristianismo
Den sur di Europa, e imperio Romano tabata expandiendo den forma rapido. Pa 43 D.C. Roma a conkista mayoria di e teritorionan Celta. E expansion di Roma tabata tin como consecuencia cu mientras hopi elemento di cultura Celta a bay perdi, hopi aspecto cultural a mescla y wordo adapta.
Durante e siguiente 400 aña cu e teritorionan Celta tabata bou di control Romano, e celebracion Celta di Samhain a wordo mescla cu dos dia di fiesta Romano. Un di nan tabata Feralia, e dia cu Romanonan tabata conmemora nan mortonan. Tipicamente esaki tabata cay na fin di october. E di dos tabata Pomona, un dia cu Romanonan tabata honra e dios Romano di fruta y mata.
Dia di Tur Santo y Dia di Tur Difunto
Cu tempo, e influencia di Cristianismo tambe a expande den e teritorionan Celta, caminda cu poco poco el a mescla cu e tradicionnan Celta mas bieu. Durante e reinado di emperador Constantino (306-337D.C.) Roma a adopta Cristinanismo como religion oficial di e imperio. Na su turno, riba 13 di mei na aña 609 D.C., Papa Bonficacio IV a establece un dia pa e celebracion di e morto di tur martir Romano. Mas despues, Papa Gregorio III a expande e festival pa asina inclui tur santo tambe y a move e fecha di 13 di mei pa 1 di november.
Na 1000 D.C., mas o menos 400 aña despues, misa catolico a introduci dia 2 di november como Dia di Tur Difunto. E dia aki ta pa honra e santonan y resa pa e bida di esnan recien fayeci cu no a yega shelo ainda. Tin speculacion cu misa catolico kier a intenta di remplaza e celebracion Celta cu algo aproba pa misa. Dia di Tur Difunto tabata wordo celebra na un manera hopi similar na Samhain, cu disfraz di santo, angel of demonio, sendemento di candela y varios procesion.
E origen di e nomber 'Halloween'
Dia di Tur Santo tambe tabata wordo yama Hallowtide, All-hallows of All-hallowmas. E dia prome cu Hallowmas, e fecha tradicional di e celebracion Celta di Samhein, a cuminsa wordo yama All-Hallows Eve (bispo di Dia di tur Santo). Cu tempo, e nomber All-Hallows Eve poco poco a transforma y bira conoci como Halloween.
Dia de los Muertos
E fecha 2 di november, Dia di Tur Difunto, te cu dia di awe ta wordo celebra grandemente na Mexico como Dia de los Muertos. E celebracion aki ta asina grandi cu awo el a cuminsa expande y bira conoci pafo di Mexico. Un bon ehempel di e aceptacion di e tradicion aki ta e pelicula anima di Disney/Pixar titula Coco.
Celebracion actual
Cu colonisacion di Norte America, tradicionnan manera Halloween tambe a crusa e oceano Atlantico. Y mescos cu na Europa e ritualnan Celta a mescla cu ritualnan Cristian, na Merca e fiesta di Halloween a sigui desaroya cu influencia di Indjan y varios imigrante Europeo. Specialmente miyones di imigrante di Irlanda cu tabata scapa di un crisis devastador (Great Famine).
Similarmente na Samhain, e Halloween Americano tabata wordo organisa pa celebra e cosecha. Participantenan tabata conta storia di mortonan, conta fortuna di otro, baila, canta y pasa bon.
Tambe nan tabata bisti na disfraz y pasa cas pa cas puntrando pa cuminda of placa; un concepto cu a wordo copia di tradicionnan Ingles y Irlandes. Ora cu hende nenga di duna algo, e participantenan tabata haci travesura of hasta comete actonan di vandalismo riba nan cas of cura. Esaki tataba conoci como 'trick or treat'.
Mescos cu Pasco, Halloween cu tempo a perde hopi di su aspectonan spiritual y religioso. Na Merca, tabata tin un esfuerso na final di siglo 19 pa haci e celebracion menos espantoso. Asina a cuminsa enfoca mas riba famia, cuminda, wega y menos riba bruheria, vandalismo y e aspectonan di bida despues di morto. Cu tempo, e manera mas comun di celebra Halloween tabata cu fiesta pa mucha y adulto.
Awendia, na varios pais rond mundo como tambe na Aruba, Halloween ta un dia di fiesta cu ta trece cun'e un temporada di celebracion. Pa comerciante, un bon momento pa haci un promocion. Pa mucha, hoben y adulto, un bon oportunidad pa sali disfrasa y atende un bon fiesta.


c: text/html

text:
KOMUNIKADO DI KUERPO POLISIAL KÒRSOU Kaso di maltrato ku detenshon
KOMUNIKADO DI KUERPO POLISIAL KÒRSOU
220 / 2017
23 yüni 2017
Kaso di maltrato ku detenshon
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djabièrnè 23 di yüni 2017, alrededor di 00.10 or di mardugá, Sentral di Polis a risibí
notifikashon di un kaso di maltrato ku a tuma lugá dilanti un establesimentu riba Sta.
Rosaweg. Mesora a dirigí un patruya polisial na e sitio. For di un investigashon preliminar ku
polis a hasi na e sitio a resultá ku e víktima tabata den e establesimentu menshoná. Na
momento ku e víktima a sali pafó e la topa ku un hòmber konosí pa su persona ku a
maltrat’é. E hòmber víktima di 39 aña a sufri leshon na su kara i parti patras di su kabes. E
víktima a bai Warda di Polis Montaña pa duna keho, e agresor tambe a presentá na Warda
di Polis i mesora polis a detené e hòmber G.D.C. nasé na Kòrsou di 35 aña di edat komo
sospechoso di e maltrato ariba menshoná. E motibu di e maltrato te na e momento aki ta
den investigashon.
A presentá e sospechoso G.D.C. dilanti un fiskal ouksiliar ku a ordená su enkarselamentu
pendiente pa mas investigashon.

robotstxt: allowed

filter: keep


text:
Pa Arturo Desimone, curator Rubiano di exposicion ‘Power & Ancestors’ na Gallery WM Amsterdam, e importancia pa nos como sociedad tin mas conexion cu nos raiznan ta importante pa tin mas solidaridad pa ‘hende cu ta pasando den mesun cos’. E ta señala cu eventonan den historia ta ripitiendo actualmente mas lihe di loke ta aparenta.
Sr. Desimone hunto cu Sebastian Rypson ta curatornan di e exhibicion na Amsterdam cu 14 artistanan internacional y Hulandes. E exposicion manera nos a trece dilanti anteriormente ta enfoca riba e poder cu tin den conecta cu antepasadonan pa tanto pueblonan cu tabata oprimi como e banda di medaya di aristocracia Europeo.
Den un cultura post moderno unda tecnologia ta haci nos bida bay na velocidad hopi mas halto cu tabata posibel antes e exposicion colectivo ta trece dilanti cu tur e tecnologia aki ta solamente sirbi pa distancia nos di nos ancestronan.
‘Loke a pasa den historia ta pasando actualmente’
Pero esaki no ta nifica algo solamente pa nos contexto personal, si no cu segun e curator hopi cosnan cu ta pasando a perde nan contexto. Sr. Desimone ta pone enfasis riba e manera con pa hopi eventonan tumando luga, ta parce manera nos a lubida e historia di esakinan, dunando ehempel di guera di Iraq cu a tuma luga no mucho tempo pasa.
Asina e ta señala cu e importancia di conexion cu antepasadonan ta den realisa e cualidad ciclico di historia y eventonan tumando luga actualmente. “Cosnan cu ta pasando awo na Europa, por ta tempo pasa a tuma luga na Latino America. Algo cu ta hungando un rol importante na Africa actualmente Merca lo por a pasa den dje caba.”
E artistanan cada un individualmente ta trece nan inspiracion propio di nan antepasadonan den nan obranan. Sr. Desimone ta conta con el a haya interes den e trabou di e artista Surnameño Xavier Robles de Medina. E obra cu a hala sr. Desimone su atencion particularmente pa e exposicion actual ta uno unda e artista ta sketch un pueblo indigena na Surnam cual nan a hundi pa traha un dam hidroelectrico.
Imagennan cu peso historico manera esaki ta e estetica cu ta particularmente interesante pa e exposicion. Pero sr. Desimone ta aprecia e manera con artistanan manera sr. Robles de Medina ta trece temanan cercano na activismo pero sin haci esaki di manera ‘forsa’, manera e ta haya tin tendencia den mundo di arte actualmente.
Comercialisacion di historia di antepasadonan
E tema di autenticidad aunke no ta un tema central di e exposicion, ta importante pa tanto e artistanan como e curatornan. Un artista cu a haya su mes envolvi den un polemica por accidente pero cual ta ilustra netamente kico e exposicion ta para pe ta Rotem Bides, artista Israelita. Sra. Bides durante su bishita na e sitio di e Auschitz Memorial.
Sra. Bides kende manera sr. Desimone ta conta nos ta descendiente directo di e personanan cu a scapa e holocaust, lo a hiba algun artefacto di e luga sin realisa e importancia di esaki pa e coleccion di e museo. Sinembargo pa sr. Desimone e ta keda interesante pa mira con e museo mes ta haciendo un operacion comercial masivo cu e historia di antepasadonan di ambos sra. Bides como sr. Desimone.
E museo a crea un polemica, pero no tabata intencion di e artista pa ‘horta’ e artefactonan. P’esey e artista su docentenan na su academia di arte a defende tambe, te cu a duna bek e artefactonan pa e museo su coleccion. Pero casi manera un monumento cu a perde su substancia, e artista ta expone entre otro un scan (fotografico) di e artefacto di Auschwitz.
Di e manera aki ta toca tambe un tema central di e exposicion: nos antepasadonan ainda ta nifica algo pa nos? Nan ta influencia nos bida ainda? Pero tambe ta un cuestion di cuanto comercialisacion di historia y pasado tin actualmente, mientras e exposicion ta puntra si nos ta realisa con pasado no ta asina leu manera nos ta percibi.
Aristocracia Europeo representa
’Power & Ancestors’ no ta duna un bista limita riba historia. Aunke segun sr. Desimone tin hopi historia di opresion, e exposicion ta duna tambe e banda di medaya di aristocracia Europeo. E banda Europeo tambe tin un aspecto interesante cu den temporada di sociedad agrario e cunukeronan no tabata conoce nan antepasadonan. Si no cu esaki tabata keda di un manera of otro limita na famianan importante cu tabata colga pinturanan di nan antepasadonan.
Casper Prager di Hulanda ta refleha riba su antepasadonan por medio di su obra di ‘chainmail’ cu su conocemento di metalurgia. E artista ta conecta e situacion economico actual cu esun di e tempo cu su antepasadonan tabata bisti di cabayero (knight) cu e situacion actual unda pa biba den un ciudad grandi mester biba cu mesun presion di antes, pero awo hopi biaha cu un posicion di manager, pues persona cu mester bisti bachi.
Expo te 7 di april
Sr. Desimone finalmente ta spera cu specialmente hende hoben bishita e exposicion na Amsterdam, cual lo ta habri te 7 di april. E ta spera cu e exposicion lo trece e mesun claridad cu e mes a haya despues di tende un frase cu ta splica cu tur persona den Caribe tin algo cu ta conecta nan: nan tur a bin di un shipwreck. E conexion cu antepasadonan ta particularmente importante na Aruba unda pa via di hopi mesclamento di diferente descendencia e ta haya cu ta facil pa hende di un manera cuminsa di nobo bou e termino di ‘Rubiano’.


text:
ORANJESTAD – Premier Evelyn Wever-Croes a yega Aruba bek diasabra atardi despues di un estadia di 48 ora na Hulanda.
“HOPI CANSA PERO SATISFECHO”
Premier a duna di conoce cu e ta satisfecho riba e resultadonan te cu awor, na prome luga pasobra Aruba a demostra di a cumpli cu tur e condicionnan di e di tres tranche di e fiansa. Cu excepcion di e ultimo condicionnan cu ta apenas 4 dia prome nan a wordo ricibi.
Den nomber di Gobierno di Aruba Premier a informa Hulanda cu Aruba no por acepta e condicionnan manera cu nan ta awor. El’a duna dos motibo. Na prome luga, e procedura. Den 4 dia ta imposible pa duna un compromiso politico pa dos rijkswet, y ademas, no a cana e caminda pa yega na consensus. Tabata mas bien “Take ot or leave it” y esey no ta consensus. E di dos motibo ta pasobra e ley di reino di e entidad caribense di reforma (abreviacion na Hulandes ta CHE) ta mina e autonomia di e paisnan den e forma cu e ta awor.
ARUBA TA CUMPLI CU E CONDICIONNAN
Hulanda su posicion ta cu si e paisnan Aruba, Corsou y Sint Maarten no acepta e condicionnan, lo no duna e fiansa. Premier di Aruba a protesta contra esaki. Si Hulanda nenga e peticion di Aruba pa fiansa, esaki ta un falta di reconocimento di e sacrificio y dolor di e pueblo Arubiano, cu a cumpli cu tur condicion te awor. E hecho cu ta apenas awor a manda 218 pagina na condicion, no ta culpa di Aruba. Aruba tin derecho di tuma su tempo pa studia e documentonan pa despues tuma un decision. Y eventualmente yega na un consensus.
DIFERENCIA ENTRE ARUBA Y CORSOU / SINT MAARTEN
Hulanda a reconoce cu tin un diferencia entre Aruba di un banda y Corsou y Sint Maarten na otro banda. Hulanda no kier a haci e distincion aki, pa mas facil pa nan. Aruba, Corsou y Sint Maarten realmente tin hopi similaridad, pero realidad ta cu mester tene cuenta cu e diferencianan. Hulanda a reconoce cu Aruba ta cumpli cu tur demas condicionnan – algo cu tanto Premier Rutte como Secretario di Estado Knops a reconoce publicamente den nan conferencia di prensa – y a expresa tambe confiansa den e Gobierno di Premier Wever-Croes. A base di esaki Hulanda a dicidi di sigui e trayecto di negosacion cu Aruba pa mira si ta yega na consensus.
Premier Wever-Croes a expresa: “Nos no ta contra supervision, tampoco extra supervision. Nos ta compronde cu si Hulanda ta bay presta nos mas placa, cu nan lo kier mas supervision. Nos no ta contra reforma, nos propio plannan di reforma ta bay mas leu cu e ‘plan’ di Hulanda riba algun punto. Nos ta contra e forma con a trata e tema aki. Awor tin un apertura, y nos a cuminsa mesora cu negosacionnan y lo tene cuenta cu nos posicion. Dentro di algun dia nos ta spera di por yega na otro.
Un otro punto positivo ta cu awor e documentonan a wordo publica, y nos a manda nan mesora pa Parlamento di Aruba. Pues tin un apertura, cu no tabata tin siman pasa prome cu mi a biaha. Mi ta satisfecho cu locual nos a logra te cu awor, maske nos no ta cla ainda. Mi ta keda optimista”.
TEST DI COVID
A base di e protocolnan vigente, Premier mester a haci e test di Covid na Aeropuerto Reina Beatrix y mester a warda den cuarentena pa haya e resultado. Mientras tanto e resultado a drenta y ta negativo, pues Premier Evelyn Wever-Croes por sali di cuarentena. Awe dialuna e lo duna un conferencia di prensa.


text:
Ministerio Públiko ke pa hues prolongá prohibishon pa publiká dokumentunan den kaso Holleeder.
Ministerio Públiko na Ulanda ke pa hues prolongá prohibishon di publikashon di e testimonionan di Willem Holleeder i su rumannan Sonja i Astrid riba internèt. E prohibishon aktual ta kaba dia 8 di òktober awor. Ministerio Públiko a kuminsá un huisio sumario kontra Sebastiaan Beens, ku a pone e dokumentonan promé ku esei riba su wèpsait, pa prevení ku e ta bolbe hasié. Ministerio Públiko a pidi Beens boluntariamente pa desistí di bolbe publiká, pero segun su abogado Sébas Diekstra, su kliente Deens ta ninga esaki pa motibunan di prinsipio. “Mi kliente ta di opinion ku un prohibishon inkondishonal i sin limite, pa por publiká e deklarashonnan, ta un violashon kontra su derechinan", asina e abogado a bisa. “Esaki, paso ya kaba a skibi ampliamente riba e deklarashonnan i for di esakinan prensa a sita hopi kos kaba”, según abogado Diekstra.
Ministerio Públiko ke pa e prohibishon haña un prolongashon, paso den kaso kontra Willem Holleeder tin hopi testigu pa tende ainda. Segun Ministerio Públiko e investigashon pa saka afó Holleeder su involvimentu den likidashonnan, por bin seriamente den peliger si potensial testigunan promé ku nan interogashon lesa riba internèt kiko a keda deklará. E huisio sumario ta sirbi dia 30 di sèptèmber den Korte na Arnhem. E apelashon ku Beens a entamá kontra di e diktámen di aprel último ainda ta na vigor. E fondo pa libertat di prensa ta sostené Beens finansieramente, paso e formulashon pa e prohibishon pa publiká ta hopi amplio i lo por forma un limitashon pa esunan ku ta praktiká e profeshon di periodista. Na aña 2007 Willem Holleeder a haña un sentensia di 9 aña di prison pa vários kaso di ekstorshon, inkluso di Willem Endstra ku a keda likidá na 2004. El a sinta su kastigu i a sali liber dia 27 di yanüari 2012. Na 1983, Holleeder a haña un kastigu di 11 aña di prizòn, pa sekuestro di e magnate di serbes Freddy Heineken, durante kual ela pidi un suma di reskate di 16 mion euro.


text:
Autoridad na Georgia ta confirma e morto di Rossana Delgado, un venezolana di 37 aña di edad, mama di dos mucha, kende tabata traha manera taxista. El a disparce 16 di april y esaki a provoca un movilisacion den comunicacion y rednan social pa parti di famia y amistadnan.
E oficina di investigacion na Georgia(GBI) a informa cu e curpa di Delgado a keda haya na un vivienda di Cherry Log na Georgia, ora cu oficial di Oficina di sheriff di condado di Gilmer a realisa un revision di bienestar di vivienda.
Cherry Log ta un localidad di condado di Gilmer, e ta keda un 144 km nort di Decatur, unda cu a wak Delgado pa ultimo biaha. Cuatro sospechoso den e caso ta Megan Alyssa Colone, Juan Ayala-Rodriguez, Oscar Manuel Garcia y Mario Alberto Barbosa- Juarez.
E GBI ta kere cu tin un sospechoso mas kende ainda no a keda identifica. Tur persona aki no ta na Georgia mas, a alerta henter e pais. Tampoco no a duna informacion di e relacion di Delgado y e sospechosonan. E investigacion ta hopi activo.
Yhony Castro, casa di Delgado a bisa cu el a papia cu su casa banda di 7pm ora local diabierna 16 di april. El a bisa cu elo transporta e hende muhe for di un tienda y despues elo a bay cas.
Segun Castro, e famia por a sigui e ruta di Delgado pa un aplicacion di celular, esey a pone cu nan a wak e luga na Decatur na Atlanta y unda cu a paga e telefon. El a bisa cu a presenta denuncia di desaparicion.
Castro a wak su mes rond di medionan di comunicacion local y rednan social hunto cu famia di e hende muhe pa solicita e yudansa den e caso. Famia y amistad di Delgado a realisa un vigilia.
Castro a bisa cu GBI a confirma e morto di su casa y cu no por papia di e caso pa motibo di investigacion.


text:
WILLEMSTAD – 12 di aprel 2019 – Resientemente un tim di Kòrsou konsistiendo di representantenan di Ofisina di Turismo di Kòrsou (CTB), Curaçao Airport Partners (CAP) i Curaçao Hospitality and Tourism Association (CHATA) kompañá pa partnernan den sektor privá a bishitá Messe Berlin na Alemania pa partisipá na e feria empresarial ‘Internationale Tourismus Börse’ (ITB) 2019. Meta prinsipal di Kòrsou su partisipashon tabata pa estrechá lasonan empresarial i hasi mas promoshon pa nos pais. ITB ta un di e ferianan empresarial mas importante den industria turístiko. Resientemente a tuma lugá e di 53 edishon. E aña aki e feria a atraé mas di 113.000 bishitante- un oumento di 3% kompará ku aña pasá.
ITB ta un feria di 5 dia i ta habrí pa prensa, sektor empresarial i públiko. E tres promé dianan ta dediká eksklusivamente na prensa i sektor empresarial. E delaster dos dianan e feria ta habrí pa públiko. E stènt di Kòrsou un biaha mas a pèrkurá pa hala atenshon di un gran kantidat di bishitante ku a bini pa risibí informashon di Kòrsou su produkto turístiko i variedat di akomodashon. Riba e promé dia, CTB a organisá su popular evento sosial, ‘Networking & Trade Cocktail’ unda prensa, partnernan empresarial i e partnernan di sektor privá for di Kòrsou a topa ku otro pa sera konosí i estrechá lasonan komersial.
Un danki ta bai na e partnernan di sektor privá ku a forma parti di e tim di Kòrsou; Acoya Curaçao Resort ,Villas & Spa, Avila Beach Hotel, Dolphin Suites Curaçao, Hilton Hotel, Lions Dive Beach Resort, Kura Hulanda Resorts, Livingstone Jan Thiel Resort, Morena Eco Resort Curaçao, OasisCoral Estate Beach, Dive & Wellness Resort, Papagayo Beach Resort, Pietermaai Boutique Hotel, Renaissance Curaçao Resort & Casino i Santa Barbara Beach & Golf Resort.


text: WILLEMSTAD- 20 di sèptèmber 2021 – Dia 18 di sèptèmber último, untim di empleado diOfisina di Turismo di Kòrsou (CTB) huntu ku empleadonan di 27 kontratista ku ta forma parti di e proyekto di limpiesa ‘Kòrsou ta dushi i limpi’ a partisipá na World Cleanup Day 2021. Huntu a forma un grupo di 80 partisipante. E kontratistanan a partisipá di forma boluntario na World Cleanup Day 2021. A limpia na e área di ántes Jeanne D’Arc Huishoudschool na Kustbatterij. Un Kòrsou limpi ta loke Ofisina di Turismo di Kòrsou (CTB) tambe ta para p’e. Tantu pa nos mes komo habitante di e dushi pais aki pero tambe pa e turistanan ku ta bin pa eksperensiá nos pais. E trabounan di limpiesa a inisiá for di 7:30 di mainta i a keda konkluí banda di 12:00 di mèrdia. Durante e dia a kolektá 47 200 (kuarentishete-mil dosshen) kilo di sushi kual a keda transportá ku un total di 11 dùmp trùk pa landfill Malpais. CTB ta gradisí Curaçao Clean Up pa e kordinashon i kier stimulá nos komunidat pa sigui partisipá na akshonnan di limpiesa i yuda tene Kòrsou limpi. Ban pa un Kòrsou, dushi i limpi. Huntu nos por! ‘Huntu nos ta tene Kòrsou limpi!’


text:
sonjonan kibra y bida di nobo… maske con paradoxal… simbolo di speransa…
E mucha maltrata, e mucha malogra di ayera…
Awe, ta brota di alegria…
Pasobra e la demostra cu maske con duro bida por ta…
E’la vence…
Nos tur por vence obstaculonan…
Vence tristesa, un alma destrosa y ninjes maltrata…
Pensa cu ayera a pasa caba y bo no por hasi’e di nobo…
Ni maske con cu bo kier…
Pues miho bo reconoce, pa despues…
Bo drei tir’e dolor afo…lubid’e, lag’e Los…
Lus di bida mes…lo transform’e!
Den bida di nobo!
Ingrid Werleman, 2003
Laga bo accionnan y pensamentonan ta e regalo di mas grandi cu bo ta duna na bo mes y bida mes… e resumen di e workshop ‘Birando E Cambio’…
Edjean Semeleer a habri e anochi cu e cantica ‘Recuerdo’ di Ramon Krozendijk cu a laga tur hende keto keto…pa Edjean y hendenan presente ‘Recuerdo’ ta simbolisa E Aruba cu nos tur ta stima y cu ta cambiando cada dia mas…pesey Edjean ta bisa: “Den cada rol di nos bida, ta bon pa nos ta conciente di e ehempel cu nos por ta cu e cosnan cu nos ta hasi, bisa y pensa”. Danki Edjean, abo riba bo mes ta un inspiracion di e Arubiano di noble curason. E ta radia, no solamente di bo canto, pero di henter bo ser.
Belquis Moreu a comparti 4 palabra cu por juda un hende transforma su bida. Nan ta ‘danki’, ‘mi stima bo’, ‘despensa mi’ y ‘pordona mi’. E publico a bisa e palabranan mientras nan ta hasi tapping.
Continue reading “Birando E Cambio tabata un workshop diferente…”
Mi ta draai, draai, draai y mi ta cerando circulonan den mi bida… mi ta lus y mi ta sombra…explorando Bida…
❝Draai, draai, draai rond…y bo lo draai un rondji… y bo lo ta nobo… di nobo…akinan.❞ —Gil Scott-Heron
Hopi biaha nos ta busca eyfo…tanten eyfo…tin solamente mas, cu ta e refleho di nos mes… nos ta draai, nos ta draai y nos ta hunga wega di mundo… pasobra bolter nos wowo, mira paden ta asina mas complica y jena cu confrontacion….
Ta asina mas facil pa busca semper un motibo… pakico ‘ainda no’… warda un rato… nan no ta cla, pero ami si? Ami ta cla pa mi mes? Ken ta cla pa ken?…
Mi ta parti di un universo y mundo maravijoso… mi ta jiu di strea y di shelo… naci for di puro baranca y lama Arubiano… perla den mar Caribe…
Y mi ta lus y mi ta sombra…
Continue reading “Lus y Sombra”
Hopi biaha nos kier bira cara pa wak e otro… ami kier bolter mi cara paden y conecta cu mi mes…
Mi ta invita bo pa experencia un rato pa ‘bo mes’, cu a lo largo lo bira un rato pa tur loke ta rondona bo, hunto cu Belquis Moreu, Giovanna Fijn, dr. Carlos Viana y… Edjean… awe, diahuebs, 7.30 na Spirit of Aruba, Ierlandstraat 22, Eagle…
Edjean tabata e prome persona cu a anuncia cu e lo bin e workshop ‘Birando E Cambio’ di Comprondiendo Bida. Mi a invit’e pa canta di amor pasobra e ta un hende cu ta inspira sentimento di amor cerca hopi hende. E la priminti cu e lo bin. Mi a topa Edjean na e anochi festivo di Viva La Donna Day y mi pidi’e pa canta un cantica special, un cantica cu lo toca hende su curason. Esey e lo hasi awe nochi. Nos a papia hopi y mi tin cu bisa cu mi a sinja hopi di Edjean. E tin un curason noble y un vision hopi grandi pa su edad hoben. E por ta un ehempel bunita pa otro hoben, cu tin sonjo grandi. E la jena mi cu orguyo di mi pais. E tin bunita pensamento con nos cada un por tin un rol como ehempel di otro y con nos por juda otro pa logra nos metanan. Sin mester di kibra otro pa nos por luci y bay dilanti.
Esaki en berdad ta e pensamento nobo si nos kier un dia ‘Bira E Cambio’ cu nos kier mira. Bida no semper ta facil, cambia tampoco, pero e ta tuma un stap, hopi humildad, hopi pashon y perseverancia pa mira e cosnan cu ta importante di berdad. Edjean ta un cantante hopi stima pa hopi hende, e tin fama riba su dushi isla Aruba, pero e ta canta y baila pa bon causanan y ta brasa cada persona cu aserc’e.
E anochi ‘Birando E Cambio’ lo bira un anochi pa nos vooral ‘sinti’ hunto kico ta amor… pa tur loke ta biba.. kico ta nifica trankilidad den nos curason, den nos curpa, den nos celebro cu hopi biaha ta hopi cansa.
Mi ta invita bo pa experencia un rato pa ‘bo mes’, cu a lo largo lo bira un rato pa tur loke ta rondona bo, hunto cu Belquis Moreu, Giovanna Fijn, dr. Carlos Viana y… Edjean… awe, diahuebs, 7.30 na Spirit of Aruba, Ierlandstraat 22, Eagle… Ta pidi un contribucion chiquito di 20 florin, un pareha ta paga 30 florin… un inversion den bo calidad di bida y felicidad.
Kico ta Amor? Pensa riba Crea Conciencia Comunitario cerca nos yiunan… E ta Amor tambe… un bunita forma di Amor … combina cu disciplina…
Un tema di e workshop ‘Birando e Cambio’ ta ‘Kico ta Amor?’, presenta pa Ingrid Werleman y Belquis Moreu
Esaki ta un tema cu lo trese diferente punto di bista riba cua nos por pensa… Un di nan ta si ta importante pa Crea Conciencia Comunitario cerca nos yiunan…
Pakico si? Pasobra e unico manera pa un mucha sinja ta dor di experencia propio…pero loke nos ta mira hopi awendia cu ta sobre-proteje e muchanan demasiado. Nos ta wak cu e ta hopi mas cu 3 generacion atras. Antes e muchanan tabata traha gran parti di dia den campo y nada tabata pasa nan. Ta berdad cu tin mas peliger den caja, pesey ta importante pa como major nos realisa cu: ‘Mi jiu no ta mi amiga, pero ami ta su coach y mi ta hasi esaki cu amor y disciplina’.
Continue reading “Amor ta tambe…Crea Conciencia Comunitario cerca nos yiunan…”
Dr. Carlos Viana ta un di e facilitadornan di e workshop ‘Birando e Cambio den Bida’. Dr. Viana lo paga atencion na e efecto di cuminda riba nos curpa, mente y espiritu. Diahuebs awor, mei 26 na Spirit of Aruba, Ierlandstr. 22.
Diahuebs, mei 26 awo ta bay tuma lugar e workshop ‘Birando e Cambio den Bida’.
unda Dr. Carlos Viana ta un di e facilitadornan. Despues di e anochi ‘Pensando riba Bida’ di e projecto ‘Comprondiendo Bida’ hopi hende a pidi pa organisa un actividad unda por profundisa mas riba e temanan cu a bin padilanti. Dr. Viana lo repasa cuminda y tur aspecto den bida di e ser humano y tambe tur e fase di edad y nan particularidad. Tin cambionan grandi cu a tuma lugar den ultimo decadanan den nos estilo di bida. E cantidad y sorto di cuminda disponibel a bira hopi mas. E forma di come ‘moderno’ ta nifica pa hopi hende cu e ta ocashona demasiado vet di curpa. Consecuencia por ta obesidad epidemico y mortal. Si nos considera cu un estudio a mustra cu na Aruba mas di 60% di poblacion ta demasiado gordo, esaki ta motibo pa preocupa. Dicon? Esaki ta nifica costo astronomico di AZV, dor cu e riesgo di salud cu ta subi.
Continue reading “Dr. Carlos Viana ta amplia riba e tema ‘Cuminda y Calidad di Bida’”
Despues di e anochi ‘Pensando riba Bida’ durante cua a presenta e projecto ‘Comprondiendo Bida’ hopi hende a pidi pa organisa un actividad unda por profundisa mas riba e temanan cu a bin padilanti.
Esaki lo bira e workshop ‘Comprondiendo y Birando e Cambio den Bida’
Despues di e anochi ‘Pensando riba Bida’ durante cua a presenta e projecto ‘Comprondiendo Bida’ hopi hende a pidi pa organisa un actividad unda por profundisa mas riba e temanan cu a bin padilanti. Pa e motibo aki lo organisa un workshop cu e tema ‘Comprondiendo y Birando e Cambio den Bida’.
E anochi aki lo concentra riba 3 tema cu ta ‘Amor, kico e ta?’, ‘Tips pa un sonjo saludable’ y ‘Cuminda y Calidad di Bida’. E prome tema ‘Amor, kico e ta?’ lo ta na encargo di Belquis Moreu y Ingrid Werleman. Lo trata amor como actitud basico den bida y atraves di historia di e ultimo 200 anja mira dicon nos a perde e coneccion cu nos tabatin cu bida den su totalidad.
Continue reading “Comprondiendo Bida cu workshop ‘Comprondiendo y Birando e Cambio den Bida’”
Si nos sa cu loke nos hasi awe ta crea nos futuro di majan, kico abo lo cambia awe? Belquis Moreu a hiba nos un rato den futuro durante e anochi di presentacion di Comprondiendo Bida na Biblioteca… www.comprondiendobida.com
Belquis Moreu a hiba nos un rato den futuro durante e anochi di presentacion di Comprondiendo Bida na Biblioteca Nacional… Un futuro unda probablemente nos ta biba pa e cos y no pa ken nos por ta como ser humano. Pa nos tin un miho mundo majan ta importante pa nos realisa cu nos mester uni man y no tira culpa riba otro. Ta fout di gobierno, ta fout di maestronan, ta fout di majornan, propaganda, comercio. No, pa crea hunto un miho majan mester realisa cu e tarea ta di nos tur. Ta nos responsabilidad pa laga atras un miho mundo cu nos a topa y pesey ta importante pa tur partido pone nanishi den mesun direccion y mira con nos por jega na e solucion mas miho den un mundo y pais unda tin menos medio na e momento aki, pero mes tanto hamber na calor, sosten y amor di hende.
Belquis a capta curason di tur presenta ora e la duna un bista di nos futuro, si nos no tuma accion awe.
Continue reading “Belquis Moreu pensando con hunto nos por crea un miho majan”
Na ocashon di presentacion di www.comprondiendobida.com dr. Jaime Falconi a papia riba ‘Bibando den temponan cu ta cambiando y pakico hopi hende no ta drumi bon’ a capta hopi atencion.
Na ocashon di presentacion di www.comprondiendobida.com dr. Jaime Falconi a papia riba ‘Bibando den temponan cu ta cambiando y pakico hopi hende no ta drumi bon’ a capta hopi atencion. E la mustra cu tin hopi preocupacion cerca hendenan y tin hopi soledad. Tin hende cu ta drumi poco ora pa dia of nan ta drumi pendiente di ki ora e jiu ta jega cas of di e problemanan di majan. Un sonjo asina no ta laga bo sosega y bo ta lanta mes cansa cu ora bo a bay drumi. Un hende mester di un sonjo profundo pa laga e curpa y mente sosega. Pesey ta importante pa bo entrega bo mes na e sonjo. Drumi cu lus no ta bon, e ta stroba e centro di bo sonjo. Problema cu sonjo na Aruba a crese pasobra Aruba ta manera un parke di lus anochi. Hende cu tin problema pa entrega nan mas na sonjo, por usa musica relajante, meditacion, yoga pa logra e sonjo cu ta duna descanso di berdad. Realisa cu un hende cu ta drumi mucho poco ta muri mas trempan. Esaki ta un realidad cu no por trese cambio den dje.
Continue reading “Dr. Jaime Falconi: Pensando riba Sonjo”


text:
Enseñansa Primario (PO)
Un vision riba e cuido interno di alumno na e scolnan mester sali di un vision general riba cuido di alumno. Den e documento di vision aki, Departamento di Enseñansa lo elabora tocante su vision riba cuido di alumno dentro di enseñansa primario pa despues pasa pa trata su vision riba e cuido interno di alumno den enseñansa primario. Mas despues ta splica con e vision ta haya forma pa alfin yega na un modelo pa un structura di cuido interno pa enseñansa primario.
Despues ta presenta un modelo pa un structura di cuido externo. Por ultimo ta trata e rol cu Departamento di Enseñansa tin pa loke ta trata e creamento di condicion pa sigui implementa e cuido interno di alumno.
Enseñansa Avansa General (AVO)
Den e nota aki, bo ta haya un “update” di e vision y e resultado detaya di e proposicionnan menciona den e documentonan di 2002 y 2006 door di Projectbureau SHA. A base di e vision aki y e proposicionnan a logra ya basta riba tereno di cuido di alumno na e scolnan avo, desde 2003. Ta un bon momento pa expone un cuadro cla di e totalidad di cuido di alumno na avo, pa asina e scolnan por wak cual faceta ya ta desaroya y cual mester di atencion awor.
Den e documento aki ta detaya mas e cuadronan pa e sistema di cudio pa di un banda yuda e scolnan duna mas forma na nan vision y maneho den un sistema bon pensa y mas detaya di cuido di alumno. Na mes momento e nota aki ta brinda puntonan di atencion y metodo/idea pa e desaroyo necesario di maneho y condicion pa e funcionamento di e sistema di cuido aki.
Meta y grupo meta
Tin tres meta y grupo meta den e documento di vision aki:
- Duna direccion un banda na esnan cu ta traha maneho, nan por uza e documento aki como kapstok pa e otro nivelnan di enseñansa y di otro banda pa esnan cu ta traha maneho por sigui formula maneho tocante di e cuido interno di alumno;
- Duna direccion na esnan cu ta ehecuta maneho, entre otro e scoInan, e directiva di scolnan, Departamento di Enseñansa, seccion Facilidad di estudio y Guia, seccion Inspeccion, seccion Personal den Enseñansa y IPA seccion Nascholing;
- Duna elemento cu scol por uza. Pa uzo na scol lo mester concretisa mas cierto aspecto for di e documento aki. Scol mester traha su mesun cuido di alumno cu e puntonan di salida di e documento aki y cu nan mesun vision y nan caracteristicanan specifico di nan scol.
Documento di vision | Departamento di Enseñansa| oktober 2010
Visiestuk Interne leerlingenzorg in het primair-onderwijs
Visiestuk Interne leerlingenzorg in het Algemeen Vormend Onderwijs
Pa mas informacion tuma contacto cu Departamento di Enseñansa seccion Facilidad die studio y Guia.


text:
Skoutismo
Skoutismo, tambe konosí komo Movementu di Skout, ta un movementu hubenil ku e obhetivo indiká pa yuda hobennan den nan desaroyo mental, físiko i spiritual. Asina nan por hunga un papel konstruktivo den komunidat.
Skoutismo a kuminsá na aña 1907 na momentu ku Robert Baden-Powell a tene e promé kampamentu riba e Isla Brownsea na Inglatera. Baden-Powell a skibi e prinsipionan di skoutismo den un buki yamá “Skoutismo pa mucha hòmber”(Londres 1908), basá riba su bukinan anterior di militar, ku influensha i sosten di Frederick Russell Burnham(hefe di skoutnan na Áfrika Britániko), Ernest Thompson Seton di indjannan di orientashon, William Alexander Smith di brigada di Mucha hòmber i su publikadó Pearson.
E movementu ta traha ku método di skoutismo, esta un programa di edukashon informal, ku énfasis riba aktividatnan práktiko den airu liber, inkluyendo kampamentu, aktividatnan pa orientá, aktividatnan akuátiko, haikmentu, “backpacking”, i deporte. Otro karakterístika di e movementu mundialmente, ta e ünifòrm di skoutismo. E ünifòrm tin e meta pa tapa tur diferensia sosial den un pais i trese sierto igualdat ku un dashi(un paña lorá rondó di garganta) i un sombré. Banda di e insiña ku un leli komo símbolo ariba, por pone diferente otro insiñanan riba e ünifòrm.


text:
23 di September ta bira un fecha historico no solamente pa Sidney Ponson Charity Foundation pero pa mundo di deporte tambe. Specialmente pa baseball.
Hustamente riba e fecha cu SV Bubali ta cumpli 78 aña di existencia, a firma un acuerdo di cooperacion cu SPCF na bienestar di deporte. Bubali tin plannan grandi pa deporte, crea un Compleho Deportivo di cual e parke di baseball ta un parti di e proyecto aki.
Cu e proyecto aki, e fundacion di e expelotero di Grandes Ligas, y orguyo di Noord, ta realisa un gran soño di dje. No tin miho forma pa mantene muchanan leu di bicionan cu encurasha nan pa haci deporte, hinca nan tempo den algo sano y baseball, manera cu e mes a experiencia personalmente, ta un bon herment pa mantene muchanan riba e bon caminda.
E plannan di e fundacion ta grandi y lo cambia mundo di deporte, principalmente duna baseball su gloria bek na Aruba.
Sidney Ponson Charity Foundation a wordo lanta aña pasa. E fundacion aki no kier solamente enfoca nan mes den adulto, sino tambe na tur e muchanan jong y ta spera cu den futuro nan lo bay bin cu torneo of idea nan cu por ta den interes di cada persona na Aruba.


text:
24 Mar Aviso importante tokante lockdown Fundashon Birgen di Rosario
Posted at 20:45h in Blog
Apresiabel famia i/òf konosí di habitantenan di Fundashon Birgen di Rosario,
Dia 22 di mart 2021 tabata tin un rueda di prensa, den kual a eskalá algun medida. Den e rueda di prensa a konsehá pa sigi risibí bishita na kasnan di kuido, pero te ku 1 persona pa kliente. Nos ta realisá nos mes ku e nesisidat tei pa famia wak nan ser keri, i nos grandinan tambe ta sinti falta di nan famia.
Entrante 24 di mart 2021 Fundashon Birgen di Rosario (Birgen) ta risibí solamente 1 bishita pa kada kliente na su tres lokalidatnan, kualnan ta Huize Welgelegen òf Habaai, Nos Lanterno i Richardushuis.
Birgen tin personanan di edat ta biba den su lokalidatnan. Teniendo kuenta ku e personanan aki ta e grupo di riesgo pa desaroyá malesa severo, dado kaso nan keda infektá ku e “Corona Virus”, nos ta menshoná un biaha mas e reglanan pa por sigi risibí bishita.
1. Ta restringí e orario di bishita entre 10 or pa 12 or. Tur dia por hasi bishita ku eksepshon di djaweps i djadumingu. E bishita por dura 20 minüt. Dor ku e luganan pa hasi bishita ta limitá, nos ta pidi pa traha un sita delantá serka e departamentu konserní, unda e ser kerí, e hende grandi, ta biba. Nos ta pidi enkaresidamente pa yega na ora.
2. A apuntá un luga spesífiko den airu liber pa por hasi bishita, e zùster na warda lo dirigí famia na e luga aki.
3. Ta pidi pa solamante 1 (un) miembro di famia bishitá e hende grandi.
4. Mester laba man di forma profundo na entrada di e lokalidat promé ku hasi bishita na e habitante. Na kada lokalidat di Fundashon Birgen di Rosario tin kranchi ku awa i habon na entrada.
5. Mester bin bisti un tapaboka “mondkapje”. Un petishon ta bai pa bin ku propio tapaboka.
6. Evitá kontakto físiko ku e hende grandi, tin un glas (mica) buta riba mesa pa protehá e ser keri. Nos ta pidi enkarisidamente pa keda tras di esaki.
7. E miembro di famia ku ta bishitá e grandi mester uza e oportunidat di bishita pa bai òf bin ku paña sushi/limpi di e grandi i trese e produktonan di uzo (drechá di forma higiéniko) pa su hende grandi.
8. Si e miembro di famia ta sinti kebrante di salu (por ehèmpel ta tosa, tin kayente di kurpa, tin problema pa hala rosea, òf tin grip), e petishon ta pa NO bin di bishita. Nos grandinan ta vulnerabel! Si konstatá ku e miembro di famia tin algun di e síntomanan menshoná, nos ta pidi pa plania un otro afsprak ora esaki sosodé i nos ta terminá e bishita.
9. NO ta permití mucha bou di 16 aña bin di bishita.
10. Mientrastantu tin e situashon di “Corona Virus” NO ta permití pa niun di nos habitantenan bai kas ku famia.
11. Semper e persona di kontakto di e hende grandi bibá serka nos por yama e diferente departamentunan òf lokalidatnan pa informá pa e hende grandi. Por yama pa plania un video call tambe, esaki ta wòrdu regla mas pronto ku ta posibel.
Athuntu e numbernan di telefòn di e diferente lokalidatnan.
Huize Welgelegen/Habaai
Departamentu Druifi 515-7937
Departamentu Guyaba 513-3710
Departamentu Mispel/Mango 520-5063
Departamentu Tamarein 527-9732
E persona responsabel na Habaai 6902112 / 5179416
Richardushuis 514-8648
Nos Lanterno 540-2854
E reglanán ariba menshoná ta keda na vigor te ku próksimo aviso.
Nos ta yama di antemano masha danki pa e komprenshon i koperashon.
Atentamente,
Sra. Indra Rossen-Lucasius
Direktor


text:
Evento
Short Film Night
Otro siman Bureau MFA ta presenta su Short Film Night na MFA Noord, MFA Paradera y MFA Savaneta. Durante e anochi aki lo pasa 5 short film produci localmente. E evento aki ta pa personanan di tur edad y entrada ta completamente gratis. Pa mas informacion por yama MFA Savaneta na 281-0010.
Nochi di Pelicula
Bureau MFA ta presenta Nochi di Pelicula pa henter famia durante e periodo di vakantie grandi. Esaki ta un evento gratis pa nos muchanan di bario y becindario. Bin cu famia y amigonan y disfruta di e peliculanan Coco, Ferdinand y Nut Job 2.
Bureau MFA cu anochi informativo conhuntamente cu Cuerpo Policial Aruba
Bureau MFA conhuntamente cu Cuerpo Policial Aruba ta organisa un anochi informativo encuanto “Prevencion di Crimen den Bario”. E anochi informativo aki lo tuma luga na tur tres MFA riba e siguiente fechanan: MFA Noord dia 6 di juni, MFA Paradera dia 13 di juni y MFA Savaneta 20 juni. Meta di e anochi informativo […]
MFA Savaneta ta presenta: Anochi di Pelicula
Diahuebs 21 di december MFA Savaneta ta organisa su prome Anochi di Pelicula. Bin pasa un rato agradabel durante nos Anochi di Pelicula. Trece bo kleechi y cusinchi y disfruta di e pelicula ‘The Polar Express’ for di 7.00 pm pa 9.00 pm. Cushina lo ta bon surti. Entrada ta gratis y porta ta habri 6.00 […]
Bureau MFA cu anochi informativo conhuntamente cu Qredits Microfinanciering Aruba
Bureau MFA ta organisa un anochi informativo conhuntamente cu Qredits Microfinanciering Aruba. Durante e anochi informativo aki Qredits lo elabora mas ariba: Ken ta Qredits Opcionnan y caracteristicanan di credito y proceso di aplicacion Recursonan di e-learning, templates y mentoring y e futuro programa: Eigenbaas Program E anochi informativo aki lo tuma luga na MFA […]
Fiesta di Sinterklaas
MFA Savaneta conhuntamente cu Beka’s Kitchen ta presenta Fiesta di Sinterklaas dia 29 di november di 5.00 pm pa 8.00 pm. Entrada lo ta AWG 15 pa mucha y ta inclui un snack, juice, saco di mangel y cupcake. Lo tin baile, wega pa mucha y competencia di pintamento. Inscripcion ta di 13 pa 17 […]


text:
WILLEMSTAD- 29 sèptèmber 2015– Resientemente Ofisina di Turismo di Kòrsou (CTB) a bishitá Sürnam pa asistí na un enkuentro ku prensa i tambe duna un presentashon na agentenan di biahe. Sr. Hugo Clarinda, direktor interino di CTB i sra. Janine de Windt enkargá ku merkadeo pa e aria di Karibe a pèrkurá pa dos seshon informativo ku a resultá masha eksitoso.
Tópikonan ku a keda tratá durante e enkuentro ku prensa tabata entre otro: kresementu di e kantidat di bishitantenan for di Sürnam, impakto ekonómiko, kon e bishitante for di Sürnam ta hasi su reservashon pa bini Kòrsou i eskoho di akomodashon. Pa kompletá e seshon informativo a duna un komparashon den kresementu di bishitante entre añanan 2005 pa 2015. Finalmente a konkluí e bishita na Sürnam ku un presentashon na agentenan di biahe. Meta di esaki tabata pa oumentá e konosementu di e agente di biahe riba e produkto turístiko ku Kòrsou ta ofresé.E tema ‘The more you know the better you perform’ (‘Mas bo sá, mihó bo presta’) a keda bon risibí dor di tur partisipante. E presentashon a sirbi komo introdukshon na tur agente nobo i sigur komo rekordatoriopa tur agente di biahe ku tin hopi aña kaba ta bende Kòrsou komo destinashon turístiko. Durante di e presentashon na agentenan di biahe a konkluí ku Kòrsou ta ketu bai e destinashon #1 den Karibe pa e turista for di Sürnam.


text:
equipoaruba
-
Asunción2022
Shanayah ta keda afo di Weganan Suramericano
Atleta elite, Shanayah Howell ta sufri un caida fuerte durante Copa Mundo y ta keda afor di e Weganan Suramericano…Read More »
-
Asunción2022
Un resumen di e conkista di e medaya di Oro den bowling
Un resumen di e conkista di e medaya di Oro den bowling pa Kamilah Dammers Diaranzon merdia, tanto Kamilah Dammers…Read More »
-
Asunción2022
Kamilah y Abigail Dammers lo inicia na e di dos buelta
Kamilah y Abigail Dammers lo inicia na e di dos buelta den e competencia individual Asuncion 2022. Kamilah y Abigail…Read More »
-
Asunción2022
Britta Schwengle ta mira atras bek na un tremendo prestacion
Britta Schwengle ta mira atras bek na un tremendo prestacion den Weganan Suramericano Asuncion 2022 E atleta di Open Water,…Read More »
-
Asunción2022
Kamilah y Abigail lo inicia awe diamars
Kamilah y Abigail Dammers lo inicia awe diamars na e competencia individual na e Weganan Suramericano Asuncion 2022. Despues di…Read More »
-
Asunción2022
Kamilah Dammers ta conta nos di e emocion pa gana un medaya di oro
Medayista di Oro, Kamilah Dammers ta conta nos di e emocion pa gana un medaya maximo pa Aruba na Asuncion,…Read More »
-
Asunción2022
Medaya sigura
Medaya sigura, e color falta‼‼ Duo di Aruba, Kamilah y Abigail Dammers lo hunga e semi-final den e Weganan Suramericano…Read More »
-
Asunción2022
Britta Schwengle cla pa su competencia di Open Water
Algun rato pasa nos atleta di Open Water, Britta Schwengle a hasi su entrenamento den e awa nan di e…Read More »
-
Asunción2022
Kamilah y Abigail Dammers ta conta riba e prome dia di bowling
Kamilah y Abigail Dammers ta conta riba e prome dia di bowling den e Weganan Suramericano 2022 na Asuncion, Paraguay.…Read More »
-
Asunción2022
Atletanan di bowling a yega Asuncion
Atletanan di bowling a yega Asuncion y a haci nan prome entrenamento inoficial na Asuncion. E bolicheronan y rumannan Kamilah…Read More »


text:
LIDER DI UPP DEN UN FORMA SERIO, AL CASO Y SIN POPULISMO A INFORMA PUEBLO DEN E DEBATE!
LIDER DI UPP DEN UN FORMA SERIO, AL CASO Y SIN POPULISMO A INFORMA PUEBLO DEN E DEBATE!
Durante e debate di siman pasa, hopi a spera un lider di UPP, cu un actidud di un enfant terible. Pero nos por a mira un lider politico cu na un manera serio a trece e puntonan di bista di UPP riba e preguntanan durante e debate di diahuebs pasá.
Ta hopi dificil pa den 2 minuut splica tur aspecto di e ideanan di UPP. Ta pesey ta na su lugar pa UPP elabora un poco riba e partinan mas importante di e loke e lider di UPP a trece padilanti.
Nos lo cuminza cu e parti cu sr. Wever a elabora riba cada un punto cu ela trece padilanti, esta e necesidad di introduccion di e reglanan estricto di Bon Gobernacion. Si nos kier pone nos economia cu ta stanca, cuminza draai atrobe, ta indespensabel pa introduccion di esaki. Si nos kier un saneamento di nos situacion financiero cu ta alarmante, introduccion di e reglanan aki ta indespensabel tambe. Pues e reglanan aki ta core manera un linea cora den tur loke nos lo kier hasi pa duna e pueblo e speranza cu cos lo por drecha.
Asina nos lo por pone e prioridadnan corecto y un di e aspectonan cu a ser treci dilanti ta cu lo mester re-inventa y re- diseña nos enseñanza den e estilo di Finlandia pa di e manera ey crea ciudadanonan bon prepara y alabes critico y independiente. E enseñanza mester ta uno di INCLUSION y cu participacion di alumno, maestro,mayornan, bario y pais. Y introduccion di Papiamento, como idioma di instruccion,den e prome añanan di e ciclo basico lo mester tuma lugar y tambe, despues di un estudio al respecto, dicidi cua ta e idioma cu mester bira e idioma di instruccion pa e resto di e añanan te cu e hoben sigui pa educacion avansa, banda di e otro idiomanan cu ya caba ta ser duna como materia.
Cu e reglanan aki ” in place” lo bai tin oportunidad atrobe pa inversionnan,den e sector priva, lo ser hasi pasobra tin confianza atrobe cu tin un gobernacion drechi y tur esnan cu kier inverti sa kiko e reglanan ta cu e mester cumpli cune pa e por bin na remarke pa haya e permisonan necesario den un tempo cortico y eno ta depende di e placa cu e ta dispuesto pa paga bow mesa pa esaki.
Tambe e lider a papia di incentivonan fiscal cu lo mester duna na e Young Entrepreneur local pa hasie interesante pa e inverti na Aruba.
Den cuadro di esaki, e lider a trece padilanti tambe cu ta indespensabel pa mas lihe cu ta posibel pa introduccion di e asina yama: “Mededingingsautoriteit”, cu ta den lachi di e ministerio di Economia for di 2013 caba. E organo aki for di 2014 ya a wordo institui na Corsow y cu hopi exito. E autoridad aki tin como tarea pa percura pa caba cu tur tipo di “prijsafspraken” y/of abuso di prijsnan. Esaki tin como
consecuencia cu lo caba cu e competencia inhusto y lo percura pa e prijs di costo di bida baha considerabelmente. Y alabes lo habri e posibilidad cu nos propio hendenan por cuminza cu nan negoshi, sin tin miedo cu esnan cu ta hasi di tipo di actonan p.e. di prijsafspraken, lo stroba nan.
Na Corsou esaki a percura cu e gastonan di costo di bida ta mas abou cu Aruba. E organo aki por actua riba tur tereno y ta completamente independiente di gobierno.
Djis pa menciona algun ehempel elo por bai investiga si e prijs pa baha un container aki na Aruba ta husto. Na Corsou esaki ta 500 florin pa baha un container di 20 pia y na Aruba esaki ta 1200 florin. Dicon?
Na Corsou e prijs di un saco di cement ta 60% mas barata cu Aruba, con bin un diferencia grandi asina.
Hopi aña ta papia di e asina yama “brandstofclausule” cu ta ser cobra aki na Aruba, esaki lo ta algo cu e autorodad aki lo por bai investiga y e tin e autoridad di duna instruccion pa baha y/of elimina esaki.
Pues cu esaki tur inversionista lo tin un “level playing field” y lo bai baha prijs in general aki na Aruba manera ela sosode na Corsou.
Mirando cu e concepto aki ta completamente cla pa wordo trata esaki por ser introduci dentro di 100 dia di gobernacion.
Un otro punto hopi importante y resaltante ta ora cu e lider di UPP a declara cu UPP ta contra cualkier proyecto hotelero. Na 2013 UPP tabata pro di boutique hotel di 5 strea, pero mientras tanto nos a cambia esey mirando e hecho cu proyectonan di hotel, no ta trece ningun benficio mas pa nos pais. Sigur mirando e hecho cu ta crea trabou, pero mas bien pa trece hende di afo. Di cada 100 empleado 3 so ta yui di tera. Esey kiermeen mas stress riba nos medio ambiente, schoolnan, AZV etc etc. Nos no por bira e “vangnet” pa e desempleo of situacion financiero di otro paisnan. Loke ela trece padilanti ta cu lo mester duna incentivonan na e e hotelnan cu tey caba pa “up-grade” nan hotel pa asina ey atrae e turista di miho calidad cu lo por gasta mas aki na Aruba.
Por ultimo, e lider di UPP a trece padilanti e importancia di duna e partidonan chikito un oportunidad di drenta parlamento. El a trece padilanti cu den politica tin dos variabel, esta e set di reglanan cu ta conta y e hendenan cu ta participa den esaki.
Y semper loke ta cambia despues di un tempo(tur ora ta keda critica otro) ta e variabel “hendenan,” pero e variabel “reglanan” nunca kier trece cambionan fundamental y necesario den esakinan. No ta combini e partidonan tradicional cambia esakinan tampoco. Den un coalicion cu varios partidonan chikito, e control riba gobierno lo bira uno real y e cambionan fundamental y necesario den e reglanan den politica sigur lo ser introduci.
Si pueblo realmente kier cambio den con Aruba mester wordo goberna ta un conditio sine qua none cu mester duna e partidonan chikito un oportunidad pa trece e cambionan aki. Cambionan den regla. Y pa haci esaki, nos pueblo por haci e diferencia, dor di no vota “tradiconal” mas.
UPP tin e Real Deal pa esaki pa garantiza un Miho Mañan!!
Partido Union Patriotico Progresista
11 di juni 2017


text:
24 Jun Trahadonan ta Risibí Sertifikado di Revalidatie & CollumCare
Posted at 08:00h in Blog
Nos ta sumamente orguyoso di nos trahadonan ku a haña nan sertifikado!
Nos ku ta Kuido Integral/Bandu Thuis, De SGR-Groep i Fundashon Birgen di Rosario tin 15 trahadó ku a sigi ku éksito e estudio CVA-Revalidatie & CollumCare organisá dor di IFE. E estudio tabata un reto. E mester a dura 6 luna, pero debí na e pandemia ela dura 11 luna.
Nos ta masha orguyoso di e éksito aki, ku banda di nan trabou diario, e trahadonan a logra esaki.


text:
Nick Cannon no ke firma diborsio pa Mariah Carey.
No opstante ku ni Nick Cannon ni Mariah Carey ainda no a firma e papelnan pa hasi nan diborsio ofisial, tur dos ta sali den públiko regularmente ku nan pareha nobo. Nick Cannon ku resientemente tabata na Kòrsou pa presentá durante un kòmedi show, ta esun parse ku lo no ke firma ainda. Nick Cannon ta sali aktualmente ku e artista “Chilli” di e popular grupo di añanan 90, TLC. Mientras tantu di otro banda Mariah Carey ta prepará pa kasa di nobo ku e mionario James Packer. Sinembargo miéntras nan no firma e papelnan di divorsio, Mariah Carey lo no por drenta e boto matrimonial di nobo.


text:
E sistemanan Matthew i Nicole lo interaktivá ku otro.
Orkan Nicole den Atlántiko a suak i bira tormenta tropikal djabièrnè. Otro siman djamars pa djarason ta spera ku e sistema ta yega Bermuda. Entretantu, despues di a brasa e kosta di Florida, Georgia i Carolina, orkan Matthew, segun pronóstiko, lo bira bèk den direkshon di Bahamas, komo un tormenta tropikal òf un depreshon tropikal. Di akuerdo ku National Hurricane Center (NHC) na Miami, pa djabièrnè atardi, e sentro di tormenta tropikal Nicole, tabata situá masomenos 365 km (590 km) na sùit di Bermuda. Bientunan máksimo sostené a baha na kasi 65 miya pa ora (100 km/h) ku posibel ráfaganan. Di akuerdo ku meteorólogo Kimberlain, interakshon ku Matthew, lo mester kousa Nicole, pa kuminsá move nòrt-nòrtwest. Ta kalkulá ku e lo bira direkshon nòrt ora bini e interakshon. E siklon lo por suak un tiki mas òf keda den estado stabil komo un tormenta tropikal suak pa dos òf tres dia, despues ku kondishonnan sostené algun reintensifikashon.


text:
Op donderdag 27 mei 2021 ondertekenden Rita Rahman, voorzitter van de Werkgroep Caraïbische Letteren, en... Lees verder →
Fred de Haas – Ode aan Papiamentstalige dichters
Dit is een Ode aan diegenen
aan wie wij nu in dank ontlenen
wat zij gaven in hun strijd
voor taal en onafhankelijkheid.
Richard de Veer – Oda na Hooiberg
Sinta den stupi di mi wela
Cara fiha pariba
Mi ta weita y gosa ful
Con mahestuoso bo ta.
O, wardado di Playa!
Unda cu mi bay
Bo ta mane mi sombra
Cu no ta laga mi so.
Ora mi ta core auto
Bo ta mi Stre’I Nort
Pa indica mi sin faya
Na unda asina mi ta.
Den tempo di awacero
Bo ta gusta laba cabes
Mane ta fiesta bo ta bay
Perfuma pa hole dushi.
Despues flor di kibrahacha
Ta tapa bo dj’ariba te abou
Un bata mane di oro
Ni si ta rei di Congo bo ta.
O, mi guia di tur dia
Con mi por lubida bo nunca!
Ta bo ta mi compañe
Mainta, merdia, atardi.
Awor, cada bes mi yega dj’afo
Bo ta di prome pa cuminda mi.
Mi curason ta mane habri
Mirando alomenos un cos conoci.
[Papiamento]read on…
Balans: Arubaans letterkundig leven (35)
door Wim Rutgers
04.10 Simia literario
In Postkoloniaal Nederland; vijfenzestig jaar vergeten, herdenken, verdringen (Amsterdam: Uitgeverij Bert Bakker 2010) bespreekt Gert Oostindie de begrippen bonding, bridging en belonging als karakteristiek voor de migrant in zijn relatie met de autochtone bevolking van een land, een sociologische indeling die ook op de literatuur toepasbaar is, ook op die van Arubaanse auteurs. De begrippen houden een dubbele oriëntatie in: de positie die de migrant zich in de nieuwe samenleving wenst en zoekt, maar ook de positie die deze migrant ervaart van de autochtone bevolking: wil de emigrant meedoen, krijgt de migrant van de autochtone bevolking de ruimte om in de nieuwe maatschappij te participeren. read on…
Balans: Arubaans letterkundig leven (30)
door Wim Rutgers
04.8 Passanten en migranten
Vanaf het moment dat Europeanen de eilanden van het Caribisch gebied ontdekten en er zich vestigden, waren er schrijvers die de wederwaardigheden optekenden in dagboeken en reisverslagen. Columbus was met zijn Diario de eerste en na hem volgden er velen, zoals Bartolomé de las Casas en Juan de Castellanos die aan de eilanden een lang gedicht van achttien strofen wijdde. read on…
Balans: Arubaans letterkundig leven (14)
door Wim Rutgers
Deel II
04 1986 – 2015
Het veelstromenland van de moderne literatuur
04.0 Positiebepaling
Net voor het ingaan van de status aparte per 1 januari 1986 sloot de Lago raffinaderij na zestig jaar definitief haar poorten. Het betekende een abrupte crisis van ongekende omvang, waarbij de bevolking op financieel economisch terrein via het inleveren van salaris en door middel van een solidariteitsbelasting net met het ingaan van de status aparte voor reusachtige problemen stond, zoals decennia eerder de autonomie ook al vergezeld was gegaan van problemen rond de lay off in de raffinaderij, waar door automatisering talrijke arbeiders waren ontslagen. read on…
Vlaams/Nederlandse vertelweek 17 tot 25 januari 2015
In december van 2012 organiseerde de bibliotheek van Herzele (in 2014 uitgeroepen tot beste bibliotheek van Vlaanderen en Brussel) samen met enkele mensen uit de professionele Vertelsector het eerste Vlaamse Vertelsymposium. Uit deze boeiende studiedag ontwikkelde zich de idee om een Vertelweek te organiseren. read on…
Literaire oogst van Caribische bodem
Tekst en foto’s: Mineke de Vries
Een club van een kleine twintig Caribische auteurs zet zich in Nederland in om de literatuur van de Caribische eilanden bekend te maken. “We willen het moois wat wij te bieden hebben op literair gebied propageren en uitdragen”, zegt Sandra Sue, voorzitter van de stichting Simia Literario. De schrijversclub organiseert lezingen, adviseert elkaar en geeft met regelmaat boekjes uit van de gezamenlijke auteurs. read on…
In memoriam Richard de Veer
Dag Richard
Vandaag kreeg ik het droevige bericht dat Richard de Veer op 6 maart 2014 op 84-jarige leeftijd is overleden. Richard was al een tijd ziek en woonde in een verzorgingshuis. Richard was een bescheiden, rustige persoon, de nestor van Simia Literario, die haar net als zijn vrouw Janny altijd trouw is gebleven.
Literatura Arubiano a crece y creando propio estilo
Loke antes tabata un sentimento, algo cu e pueblo tabata sinti y experencia a ser realisa den forma di nos Status Aparte na 1986. Si den añanan ’30 e idea y deseonan tabata dificil pa cumpli, entrante 1 januari 1986 esaki a bira realidad. Aruba a conoce hopi desaroyo desde a realisa su Status Aparte y e cambionan tabata riba tur tereno y bisto pa un y tur. Si antes e Arubiano tabata timido y reserva, diripiente nos a cera conoci cu un Arubiano sigur di su mes y bon articula. Loke cu ta resalta di e Literatura Arubiano cu e’la sobrebibi e crisis despues cu e refineria Lago a cera su portanan y tambe e insiguridad cu tabata reina den comunidad pa cu e status di Aruba como pais den Reino.
Papiamento
E cambionan riba tereno cultural a haci un impacto grandi, no solamente atraves di e actividadnan pero tambe esnan via television, biblioteca y librerianan. Construiendo un nacion ta nifica cu den enseñansa ta dedica atencion na historia y cultura di un pais. Riba tereno di Papiamento tambe nos a avansa basta. Awendia tin mas comprension y e conviccion cu mester inclui Papiamento na skol. Asina tambe Aruba ta traha na e identidad di su pueblo y duna esaki un cara y un curason. Nos idioma Papiamento mester sirbi den futuro como un instrumento di integracion y emancipacion di e diferente nacionalidnan den sociedad. Na vispera di Status Aparte na 1985, nos por a mira un explosion di autornan y obranan literario. No tin nada mas bunita cu un pais cu ta produci su poeta y escritornan, kendenan ta dedica nan mes na literatura y den nan idioma materna.
Durante e añanan cu a transcuri a mira diferente caranan desaparece fo’I e campo di literatura , esta escritornan cu a dicidi di stop di skirbi y otronan cu no tei mas hunto cu nos. E promedio di cada autor Arubiano ta un tres bukinan cu nan ta skirbi y despues ta pone e pen un banda. Literatura ta un tereno dynamico y por observa tambe cierto cambionan rapido cu ta sigui otro, mientras nos a conoce periodonan tambe di stagnacion cu casi no ta tin produccion literario. E hecho cu no tin continuidad por ta debi na diferente factornan, pero principalmente e hecho cu ainda e comunidad no ta asina leu cu nan ta aprecia y lesa obranan di nos propio autornan. Un conteo di e obranan cual a keda publica den e periodo di 1986 – 2011 ta indica cu tin mas tomonan di poesia compara cu novela, novelita of cuentanan cortico a keda publica. Esaki ta nifica cu poesia ta domina prosa y ta encera cu e cantidad di autornan cu ta dedica nan mes na prosa ta masha schaars y defacto no ta mas cu seis escritor.
Novela
Ultimo 25 aña mucho novela no a keda publica cu ta haci un bon comparacion posibel y asina mes mester distingui entre esnan pa hoben y adulto. Na 1986 a keda publica un di dos novela pa hobennan, esta :Wi-ki-ki-ri-ki-ki di Frances Kelly. Prome cu esei J. Daal a publica su obra Warwind cu tabata resultado di un forma di coperacion entre Cas Editorial Charuba y Uitgeverij Leopold. Sin embargo e genero aki di prosa no a sigui crece, manera lo a spera. Esaki considerando e cantidad di hobennan den e grupo di edad aki. Cu publicacion di e obranan Buscando felicidad (2002), Tres diferente ruta (2006) y Ursula (2011) di H.I. Hennep, e genero aki a keda rebiba. Den esei tabata un bon idea pa traduci e novelita Mosa´s eiland/ Isla di Mosa (2009) di e autora Desiree Correa cu ta contene un protesta contra e bida social cu di tur banda ta ser strangula.
Aparte cu durante ultimo añanan nos por señala un aumento leve di obranan di prosa, tog e cantidad ta keda poco. Esaki mientras cu den e decada di añanan ’60 y ’70 nos a cera conoci cu e novelita pa adultonan, esta Cuentanan Rubiano (1961) di Ernesto Rozenstand y e novela na Hulandes De witte pest (1978) di Angela Matthews. Posteriormente na 1981 e obranan di Jossy Mansur a sali riba mercado, e.o. E regreso y otro cuentanan cu ta contene mas bien cuentanan cortico tocante diferente tema. Pues den e añanan anterior un fundeshi a ser traha pa sigui construi ariba, pero esaki a resulta di no tabata bon fuerte ainda.tabata te na cabamento di e decada ’80 cu e novelita Regalo di Fantasia (1989) di F. Williams ta keda publica.
Decada 90
E decada di añanan ’90 ta habri cu e prome obra Cetilalma y otro cuentanan (1990) di J. Tromp. Na Hulanda entretanto e prome novela Zuidstraat (1992) di D. Henriquez ta ser edita y bo ta spera cu e procesonan aki – esun na Aruba y e otro na Hulanda – lo a reinforsa otro. Atrobe esaki no a resulta di ta asina y ta te na mediano di añanan ’90 a sali e siguiente obra Alma transparente (1994) di F. Williams, cu ta mas bien un coleccion di cuentanan cortico. Despues di un periodo di stabilidad di 1986 – 1996, nos ta mira un cambio den e clima literario na Aruba. Hustamente den e di dos parti di decada nobenta, nos por señala un berdadero explosion di obranan di prosa: Si t’ami mes (1996) di Richard de Veer, E Yamada (1997) di Frank Williams, Acompaña pa un Angel (1998) di Yolanda Croes, E biento di atardi (1998) di Jossy Tromp y Perdi riba laman (1999) di Yolanda Croes.
Mayoria di e novelanan cu a sali publica den añanan ´90 tabata basa riba sucesonan cu a tuma lugar na Aruba.Esaki ta conta sigur pa e obra ´E Yamada` cu ta trata e hecho cu diferente gruponan religioso riba e isla a keda lanta. Pero tambe por ehempel e novela Perdi riba laman di Yolanda Croes ta basa riba bida real y cual storia a keda construi haciendo uzo di e.o. e informenan den corant y di e famianan. Den e di dos parti di decada 2000 ta manera cu e produccion literario a pasa pa e aerea di Hulanda, unda den corto tempo cinco novela na papiamento of hulandes a keda publica. Akinan nos ta referi na e.o. Kralen uit de Cariben (2008) di I. Grovell y Dottie, de kleindochter van een oude slavin (2008) di R.V. Arrendell, di cual e ultimo aki ta mas bien un ego-documento. E hecho aki no ta kita afo cu e mesun fenomeno cu nos a registra den e di dos parti di decada ’90, a manifesta su mes na Aruba na 2008 cu tabata e Aña Cultural. Den e aña ei 18 obra literario a keda publica y ta muestra cu tin suficiente talento pa yega na un produccion literario aceptabel.
Estilo & tema
E estilo di mayoria di nos autornan a keda mescos cu antes, unda mas bien ta describi delaster un cos cu e personahe den e novela ta pasa aden. Aki aya tin un climax pasobra e ta haci e storia unabes mas interesante pa sigui lesa, pero te einan tambe. No tin un profundisacion di e storia atravez di e diferente temanan of liñeanan cu ta core den e storia. Casi bo no ta mira e cambionan cu un personahe ta pasa aden. E estilo di skirbi mes tin biaha por pasa pa uno masha passivo mes. Den esaki mester señala cu e influencia di nos autornan, dor di escritornan hulandes no a tuma luga den e caso di Aruba. Esaki por ta un indicacion cu nos autornan local ta decidido den mantene un propio estilo? Un propio estilo di skirbi cu sin embargo mester amplia su mes cu cierto tecnicanan. Un ehempel den esaki ta e obranan di J. Tromp cu su surealismo-magico, kende corectamente ta busca mas tanto un acercamento na e Literatura Spaño.
Hopi di locual a keda publica por ser categorisa como un cronica, den cual p.e. Ernesto Rosenstand den su buki Companashi (2006) ta relata con el a bandona Colombia y den kico tur el a pasa unabes cu el a yega Aruba.Nos ta topa tambe cu un ego-documento, esta esun di Richard de Veer Un siglo di recuerdo (2008), den cual e ta relata pa nos con e bida den siglo pasa tabata ta riba e isla. E ultimo aki ta un contraste compara cu su prome buki Si t´ami mes, unda e´la basa su mes riba e storianan di Compa Nanzi pero uzando personahenan den bida real na Aruba. Un otro novela cu mester menciona ta Tera di silencio (2004) di Quito Nicolaas, den cual e ta haci uzo di elementonan internacional – p.e. e asesinato di J.F. Kennedy – pa ilustra ki impacto esaki tabata tin riba e famia y e hobencito cu despues ta aparece como consehero di gobierno. Tambe e tecnica cu a ser utilisa den e novela aki, esta di uza un flash-back pa bay bek hopi mas den pasado.
E temanan principal cu tempo no a cambia mucho, teniendo cuenta cu e loke e comunidad ta gusta scucha y lesa. E pregunta ta si un escritor mester tene cuenta cu e aspecto comercial?Si un poëta mester transmiti e loke e ta sinti, observa y pensa na un dado momento, un escritor tambe mester narata e loke ta sosode rondo di dje. Riba tereno di prosa tambe nos por constata cu e desaroyonan den nos region a pasa bay, sin cu esaki tabata motibo pa inspira nos autornan pa skirbi algo al respecto. Obranan di e gigantenan manera Gabriel Garcia Marquez, Mario Vargas Llosa of di e Caribense V.S. Naipaul casi no ta tin influencia riba nos autornan local. For di esaki por deduci cu e bista di nos autornan, cu excepcion di algun, ta mucho pa paden dirigi ainda. Y e remarke aki ta conta mas bien pa e obranan skirbi na Papiamento cu esnan publica na Hulandes.
[E ultimo parti lo aparece 18-3-2012]
Simia Literario: woorden willen bloeien
door Giselle Ecury
In Nederland zijn mensen actief, die een aantal dingen met elkaar gemeen hebben. Zij hebben een sterke band met de voormalige Nederlandse Antillen of Aruba en zij houden van schrijven. Zo werd op 1 september 2001 Simia Literario opgericht door Quito Nicolaas en Liberta Rosario als een netwerk voor Antilliaanse en Arubaanse schrijvers. Inmiddels is er veel veranderd, maar de groep, met nog altijd leden van het eerste uur, is hecht en bloeit. Een overzicht van tien jaar aan activiteiten.
Simia Literario ziet in 2001 het levenslicht als een netwerk dat gericht is op het schrijven in het Papiaments. Zo worden op 10 november 2001 in Amsterdam-Zuidoost, in het gebouw van de Stichting FORSA – een steunpunt voor Antillianen en Arubanen – workshops georganiseerd. Norman de Palm legt alles uit over scriptschrijven, Jorge Labadie over orthografie, Ursula Clemencia (R.I.P.) geeft een workshop “Verhalen schrijven” en Olga Orman over het redigeren van teksten. Gelijktijdig vindt elders in het gebouw een poëzieworkshop plaats. De gastsprekers daar zijn Quito Nicolaas over de basistechnieken van het schrijven, Karel Voigt over surrealistische poëzie, Ronny Martina over orthografie, nogmaals Karel Voigt over het redigeren van gedichten en Quito Nicolaas over de behandeling van gedichten. De voertaal is Papiaments.
Al tijdens deze tweede bijeenkomst blijkt, dat de hier in Nederland woonachtige leden behalve in het Papiaments, ook in het Engels en in het Nederlands schrijven en dat daar rekening mee gehouden moet worden. De opkomst van 25 tot 30 mensen is groot. Iedereen kan zich die middag als lid inschrijven. De meesten doen dat. Enthousiast.
Anno 2011 maakt men zich op voor een tweede lustrum. Is alles gedurende die jaren gestaag doorgegroeid of zijn er ook hiaten ontstaan?
Het eerste jaar biedt maandelijks een bijeenkomst, waarin telkens een lid een thema behandelt, zoals bijvoorbeeld het schrijven van een column door Ronnie Martina, nog altijd in het Papiaments. Er wordt een Café Literario gehouden in Café “El Diferente” in de De Clerckstraat in Amsterdam-West, met ruimte voor het declameren van gedichten en het vertellen van verhalen. Een filmploeg neemt alles op. Een gezellige dag met een grote opkomst.
Ook worden er commissies ingesteld. Elke commissie zal de organisatie op zich nemen van een activiteit, zoals Workshops, het Café Literario, de Literaire Maaltijd, het Literaire Concours en een Literair Radioprogramma. Veelbelovend. Maar toch komt er weinig van terecht. Iedereen moet alles doen naast eigen bezigheden en werk. Eind 2002 haken veel leden af en is er zelfs onenigheid. Met zo’n 15 mensen wordt een doorstart gemaakt.
Op 21 januari 2003 wordt ervoor gekozen om van Simia Literario een Stichting te maken, vermoedelijk om zo, als Stichting, ook subsidies aan te kunnen vragen. Quito Nicolaas wordt voorzitter, Richard de Veer penningmeester en Natalie Wanga secretaris. Dat jaar vindt het Eerste Literaire Concours plaats met de uitreiking van een literatuurprijs voor proza en één voor poëzie. De winnaars mogen bij uitgeverij In de Knipscheer een bundel uit laten geven van hun werk. De werving en inschrijving vinden zowel in Nederland als op de Antillen en Aruba plaats. Er is een externe jury ingesteld met o.a. de dichters Henry Habibe en Walter Palm. De prijsuitreiking vindt plaats op 5 oktober in het Cosmic Theater in Amsterdam. Het programma bestaat uit presentaties en voordrachten van de leden. De prijzen worden gewonnen door Joan Leslie (Proza) en Munye Oduber (Poëzie). Er wordt ook een bundeltje geprint met de voorgedragen gedichten en verhalen: Caribbean Waves of Words.
Het jaar daarop wordt er tijdens de bijeenkomsten een gedicht, alsmede een verhaal behandeld en begeleid door twee leden. Het Statuut bestaat 50 jaar en enkele leden schrijven gedichten voor de bundel Met de wil elkander bij te staan. Ook vindt de Tweede uitreiking van de Literaire Prijzen plaats in theater Zuidplein in Rotterdam. Bentana Habri wordt gepresenteerd, een bloemlezing van gedichten en verhalen in het Papiaments. Er wordt voorgedragen, wat de avond geslaagd maakt. In het bestuur vinden er wisselingen plaats.
Begin 2005 haken meer leden en bestuursleden af. Dat maakt de toestand kritiek. Ondanks de bereikte successen valt de groep uit elkaar. De overgebleven leden steken de koppen bij elkaar. Wat is er aan de hand? Is het tij te keren? Na veel gesprekken wordt uiteindelijk eind 2005 besloten, dat het roer om moet. Gerarda Lauf, bekend om haar leiderschap in de Parochie Santa Ana, wordt de nieuwe voorzitter. Het bestuur is overgedragen en wordt ingeschreven bij de Kamer van Koophandel. Corry Paesch is penningmeester en Olga Orman de secretaris. Ondanks de perikelen van 2005 is er een nieuw product in de maak, een CD met voorgedragen gedichten. Het eerste Lustrum is in zicht. Daar moet aan gewerkt worden! De lustrumviering vindt plaats in september in het NH-hotel aan het Leidsche Bosje te Amsterdam in samenwerking met de Vereniging Antilliaans Netwerk. De CD Kosecha/Cosecha wordt gepresenteerd. De groep breidt zich weer uit en er vinden interessante workshops plaats. In november wordt een kleine bundel, Fruta Hecho/ Rijpe vruchten geprint met de gedichten uit een workshop van poëziedocent Jos van Hest.
Helaas overlijdt in die tijd na een ziekbed een wijs en actief lid, Brigida Meijer-Cratz. Als men dit verlies verwerkt heeft, doen de leden in verschillende steden mee met het landelijke evenement “Nederland Leest”. De bibliotheken verstrekken dan gratis een tevoren bepaald boek, waarbij het de bedoeling is, dat er een discussie op gang komt tussen de mensen onderling. In 2006 is dat Dubbelspel, geschreven door de ons allen bekende Frank Martinus Arion. In januari 2007 wordt een workshop georganiseerd voor het schrijven van gedichten in samenwerking met de Stichting Sabana, het Strategisch Amsterdams Beraad van Antillianen en Arubanen, dat werkt aan hun welbevinden als zij wonen in Amsterdam.
Nog een greep uit de diverse dingen die zijn ondernomen of gerealiseerd: Ik heb het genoegen me omstreeks die tijd aan te sluiten bij dit illustere gezelschap. Mijn romandebuut heb ik net gemaakt. Mijn eerste dichtbundel is dan al langere tijd een feit. Ik heb een optreden achter de rug tijdens één van de Haagse Winternachten. Van Joan Leslie komt de verhalenbundel De Bloeiende Flamboyant uit. Ik neem een doos exemplaren mee, als ik in maart 2007 naar Aruba reis om daar mijn beide boeken te presenteren in de Bibliotheek van Oranjestad. Een aantal van ons doet in Utrecht met voordrachten mee aan het festival Caribbean Express, dat georganiseerd is door Dr. Michiel van Kempen, hoogleraar West-Indische Letteren en tevens zelf auteur. Er wordt een thema-avond georganiseerd met de Vereniging Antilliaans Netwerk over het literaire werk van de schrijver Pierre Lauffer in samenwerking met de Fundashon Pierre Lauffer op Curaçao. Men zorgt ervoor dat een aantal van zijn titels herdrukt wordt. De verhalenbundel Waarover wij niet moeten praten wordt uitgebracht door In de Knipscheer, met bijdragen van enige Simia’s.
In 2008 komt er een samenwerking tot stand met het festival “Juni Kunstmaand in de Baarsjes”. Simia Literario organiseert twee workshops, Schrijven en Illustreren, in “Centrum Meneer de Wit”. Het resultaat is de bundel Symbiose tussen pen en penseel. In oktober wordt door Joe Fortin een lezing over Caribische Literatuur gehouden in de Openbare Bibliotheek van Amsterdam. Ook worden kerstverhalen geschreven, die in december gepresenteerd zijn in het Arubahuis en die later gebundeld worden: Nostalgia na fin di Aña/ Nostalgie aan het eind van het jaar. Verschillende leden hebben eigen werk uitgebracht of zien werk officieel uitgegeven worden. Sommige zijn zelf uitgever geworden. Er is op verschillende podia opgetreden, ook op de Antillen en op Aruba. Sinds 2006 is men actief boeken aan het verkopen en in dit verband werkt men nauw samen met uitgeverij In de Knipscheer.
Afgelopen jaar is hard gewerkt aan twee gezamenlijke bundels, die in dit lustrumjaar 2011 uitgebracht zullen worden: poëzie en proza in het Papiaments, Nederlands en Engels.
De groep is inmiddels hecht te noemen. Er wordt veel gelachen, de sfeer is vriendschappelijk en inspireert. De voertaal is overwegend Nederlands. Helaas is onze fantastische voorzitter vertrokken. Gerarda Lauf is teruggekeerd naar Curaçao. Met elkaar hebben de leden haar een warm afscheid bereid, in het vaste voornemen contact te houden en met elkaar te blijven groeien en schrijven. Daar vraagt Simia Literario om. Want woorden willen bloeien.
[eerder verschenen in AD Wikènt, 7 april 2011]


text:
Fundashon Kas Popular ke rekonfirmá i enfatisá, ku nunka tabata e intenshon pa saka ningun habitante ku ta kumplí ku su kontrato di hür for di kasnan di FKP den Otrobanda i área di Rif.
Nos ke splika un bia mas, ku e kasnan ku FKP ta buskando un kumpradó pe, ta e monumentunan ku ta pará bashí i esnan den estado di dekadensia. No ta kasnan habitá.
FKP ta lamentá ku ta keda plama informashon ironio, kousando preokupashon innesesario serka nos habitantenan.
FKP ta spera sinseramente ku e informashon korekto aki lo yega serka nos habitantenan konserní i na e pueblo di Kòrsou en general.


text:
Pa aktua riba e ruta di het diesocho otro. Na e rueda di het en di ekivalente di refran, so na aleman
Apesar di e partinan di e regalo video het, komprendé, por ta nan ta yama direktamente e ruta di het (nòmber simia, e ruta, e ruta di hat, het rutte, e ruta di het na aleman)Despues di tur e konosementu di liña reuní den su dos elementonan: e het di e mesun manera, e famoso wega di e ruta.
Solamente ku tur e interes di e aksidente di su man nina ta loke ku bo ta.
Ta Bai sali ku huntu sosial skinanan di bista, i e boto, e diabel A mi no ta gusta, implementa pulls di e boton sí, lo bai tin un stranhero. E videonan kaso den oropa (inglatera, alemania, fransia, italia, spaña, helvetia di e mesun manera, etc), i den e estado uní (estudio uní), mexico, nina, i bo ta aki midí, pa asina, na tera na e union europeo (rusia, ukraina, bielorrusia).
Esaki ta igual na no ta extrañar di hasi no menos di e tipo di het ruta dios interesante.
Di traha di un duna e posibilidad pa maske na unda bo ta bai compaña nan tempu liber.
Mi a mira, bo por hasi pone su atenshon na e ib di het ruta, no pasa pa e registro di e mesun manera yen i kompletamente gratis.
Na susto, e placa di aktivo ta pèrmití prolongá e infinito, e ora ei e fantasie di e hendenan den e bida tèrminá duna abilidat di e hendenan hibá konosementu riba dia di rei ku un stranhero. Hopi te aki momento, apenas sa lesa i skirbi sa en relashon ku e het, sin apenas sa lesa i skirbi menos análogos di het ruta ariba kompletamente embahador cuanto.


text:
Ichelle Oduber-Simon ta invitabo pa hunto repasa e noticianan mas importante di e dia di awe.
A pidi ambulance na momento cu ladron a agredi un persona den e area di Irenestraat. Mandamento di baranca a termina cu detencion y un persona cu un pida cachete bula afo.
Charla di “Prevencion pa deteccion” cu su prome sesion na Cas di Mito (MFA Paradera) unda expertonan den e specialismo aki lo hiba palabra y siña e comunidad con pa cuida nan curpa y evita dialisis
Diamars merdia e dos Damanan conoci di Patruya 37 lo mester a presenta na DIMAS pa busca atrobe otro stempel pa prolonga nan peticion pa Asilo. Nan a bisa tambe den un publicacion riba rednan social cu nan kier mira ken por sacanan for di Aruba.
Minister di Finansas, Asuntonan Economico y Cultura, mr. Xiomara Maduro ta anuncia prijsnan nobo di benta di combustibel entrante 11 di maart 2020. Tanto gasolin, diesel y kerosin ta baha desde mañan pa un luna largo
Profesor Ryçond Santos do Nascimento ta hopi agradecido pa e apoyo cu el a bin ta ricibiendo for di studiantenan di Universidad di Aruba. E ta haya cu Universidad a purba di tur forma pa stroba su persona pa promove y stroba un proceso husto na Corte.
Un Suzuki Vitara cerca di rotonde di Seroe Blanco a perde control y a dal den un palo di luz. Door di e impacto e vehiculo a keda den su banda, Bomberonan a logra saca e chauffeur via di e bahul y a transporte cu ambulance pa hospital.
Minister Dangui Oduber ta pidi pa un rectificacion di Caribisch Netwerk. Ta trata entre otro di publicacion unda a cuestiona e trabou cu Aruba ta haciendo of no ta haciendo pa cu e malesa di coronavirus y caminda debidamente dr. Van Trigt a informa sra. Henriquez di loke ta tumando luga y a bis’e cu ta dunando mal informacion.


text:
Motibo pa divorcio
E unico motibo pa un divorcio ta (desde prome di januari 2002) kiebro permanente di e matrimonio.
Inscripcion sentencia di divorcio
Pa e sentencia aki tin validez legal, mester laga inscribi’e den Registro Civil na Censo. E inscripcion mester sosode dentro di seis luna despues cu hues a dicta sentencia y e termino di apelacion a pasa. Despues di inscripcion e ora ey matrimonio ta disolve oficialmente.
Por pasa personalmente na Oficina di Censo/Registro Civil pa inscribo bo divorcio. Nan ta procesa bo divorcio na e oficina mes
Tene cuenta! Si no haci esaki, e matrimonio ta keda valido.
Por inscribi un divorcio na Censo y Registro Civil:
- riba peticion di ambos partido of door di un di nan.
- door di bo abogado riba bo ordo. Bo mester autoris’e (dun’e machtiging) specificamente pa haci esaki.
Trece cubo ora di inscribi divorcio:
- Sentencia di Hues;
- Declaracion di e griffie di corte unda e fecha ta para unda Hues a dicta sentencia;
- Un identicacion valido;
- Si ta abogado ta haci inscripción (un autorisacion (machting) di su cliente.


text:
Klein vaarbewijs ta valido pa nabega cu:
- Boto di motor cu un largura di 12 te cu 20 metro, cu excepcion di touwboot (tug boat) y boto cu ta uza comercialmente pa transporta producto pa un compania, cu tin un capacidad di carga di 15 ton of mas of cu ta uza comercialmente pa transporta un of mas pasahero;
- Boto di motor rapido cu no ta ser uza den combinacion cu waterski (Ski di awa).
Groot vaarbewijs ta valido pa nabega cu tur boto of barco, tanten cu nan no ta cay bou di e Ley Hulandes pa diploma di nabegacion maritimo (Nederlandse Wet op de zeevaartdiploma's 1935 (Stb. 456) y e ley Hulandes pa nabegacion di pesca riba lama (Nederlandse Wet op de zeevisvaart diploma's 1935 (Stb. 455).))
Pa por haya un asina yama Klein vaarbewijs, mester tin e diploma “Klein vaarbewijs y por sigui e curso aki na Enseñansa pa Empleo. Articulo 4 di e Landsbesluit Openbare wateren en Stranden ta menciona caso di excepcion pa loke ta trata un vaarbewijs. Un vaarbewijs no ta necesario si:
- Ta uza e boto of barco exclusivamente of principalmente pa nabegacion maritimo pa y for di destinacion pafo di Aruba y e capitan tin un diploma di nabegacion maritimo y di nabegacion di pesca riba lama;
- Ta move e boto solamente uzando forsa bruto/musculo;
- Ta uza e boto of barco unicamente como un luga pa biba;
- E boto ta pertenece na categoria di jetski, waterscooter y lo demas cu no ta ser uza den combinacion cu waterski.


text:
Fundacion Orguyo den colaboracion cu Cas di Cultura ta organisa un anochi di crea coneccion y topa otro, serando e luna di ‘Pride’ cual ta para pa e promocion y afirmacion, dignidad, igualdad y creacion di visibilidad di e grupo LGBTQ+ den comunidad.
Di e grupo ‘On the Quays’ di New York City, e mesun grupo cu a trece e musical ‘RENT!’ na Aruba na 2017, lo wordo estrena un shortfilm musical cu ta mustra e regenboog di diversidad di persona den e comunidad LGBTQ+.
Demonstrando talento profesional di calidad di Broadway den canto, baile, actuacion, filmacion y creacion musical e produccion “REEMERGENCE” tin como subtitulo “A Queer Visual Album”, poniendo enfasis riba inclusion y celebracion. “REEMERGENCE” lo mustra 5 videoclip nobo, traha pa e integrantenan di On The Quays. Cuater (4) lo ta di cancion existente pero aregla den bachi nobo y un cancion ta ful autentico.
DJ Xuxa lo anima y anochi y Deep Eddy Vodka ta patrosinador. Parti di e entrada lo bay pa apoya un organisacion cu ta para pa e causa di LGBTQ+. E evento ta cuminsa 7pm y e screening di “Reemergence” ta 8pm dia 30 juni na Cas di Cultura. Pa mas informacion bishita e FB page di Cas di Cultura. Fundacion Orguyo y Cas di Cultura ta invitabo pa ta parti di un anochi ameno, positivo y inspirativo di kibra siman.


text:
Yogi Berra, un di e gran streyanan di New York Yankees a bisa:”it aint’t over until it’s over” (kos no a kaba te ora ku e a kaba). Sinembargo si mira nos komportashon, lo bo kere ku COVID a desaparesé manera un mal soño ora bo spièrta.
Siman pasá (awor ku no ta duna sifra diariamente mas) 484 hende a tèst positif, lokual ta kasi 70 infekshon nobo tur dia. Durante e periodo aki 3 hende mas a fayesé. Esnan ku mas ta sufri ta esnan mas vulnerabel i prinsipalmente nos hendenan di edat. Nos mester kuida nan i kombensé nan pa na kuida nan mes, prinsipalmente dor di bakuná ku te ainda ta e manera mas efektivo pa evitá morto prematuro.
Tampoko por pèrdè for di bista e konsekuensianan di Covid, esta entre otro malesa di pulmón, kurason i problema ku salú mental ku konosé un subida grandi.
No. Covid no a kaba, e no a desaparesé. Laga nos komo sosiedat tene kuenta ku esaki.
#covid #covidisnotover #curacao


text:
Ateliers ’89 Academia di Bellas Artes Aruba ta habri su exposicion nobo “SIX FEET APART”
Diahuebs awor 25 di juni Ateliers ’89 Academia di Bellas Artes Aruba ta habri su exposicion nobo. Yama SIX FEET APART di su workshop ON-LINE: “Experimental On – line Photography workshop”, dicta pa e artista maestro Venezolano: Daniel Benaim. Den e workshop aki lo mira e mihor potretnan di cada participante segun e opdrachtnan cu nan a haña. E exponentenan ta Johanna Marchena Lemm, Arabella Colina, Cathy Maduro, Denise Mulder, Paula Nahr, Iris Giel, Roberta Romelli, Rodrigo Miguelangelo, Xie-Marie Larmonie, Megan Rojer, Jenny van der Biezen, Joshua Bryson, Jhon Gomez Ballesteros, Jeritsza Bryson y Eden Antersyn. Tur e obranan nobo aki den e sala mayor di exposicion na Ateliers ’89. Tambe lo tin un exposicion apart di potretnan recien di e artista Daniel Benaim den nos White Box. Dus tin bastante obra fotografico pa mira, pero tambe un cantidad di expresionan nobo, unico y bunita. Opening lo wordo efectua pa señora Ray Ann Hernandes directora di UNOCA cu a cofinancia hunto cu fundacion Mondriaan e projecto aki. Opening act pa e espectacular Daniela Sanches y musica ta den man di Master DJ Adriano Nanof. Bar y cushina lo ta bon surti y entrada ta gratis. Bini uno bini tur!


text:
A prolongá detenshon di direktor di HHB (8 dia) pa skucha trahadónan.
A prolongá detenshon di direktor di e kompania Hector Henriquez ku ocho dia mas. Den kuadro di e investigashon lo kier skucha tur e trahadónan di e kompania promé. For di djabièrnè despues di mèrdia a mèldu tur e trahadónan pa pasa na warda di polis pa kuminsá ku e proseso. E kompania Hector Henriquez tin mas ku 80 trahadó, pues ta spera ku e ‘verhoor’ lo bai tuma su tempu. Djaweps mèrdia outoridatnan a presentá na e negoshi di importashon riba Caracasbaaiweg i a detené direktor di e kompania Terence B. Ministerio Públiko a konfirmá e detenshon i ta sospeché di violashon di vários lei, falsifikashon di dokumento i estafa.
E tim multi disiplinario di gobièrnu huntu ku polis haña vários produkto ku a kaduká, skondé den un kònteiner i tapá ku palèt. A bin topa ku entre otro karni, nuggets, batata i hopi kos mas den kònteinernan. A topa produktonan ku a kaduká for di 2011. MEO a haña na sigur 4 kònteiner ku kos daña. GGD a duna órden pa destruí tur kos.


text:
UPCOMING SHOWS
NEW ORLEANS JAZZ FESTIVAL, NOVEMBER 2023
Cedric Ridderplaat a nase dia 14 di yüli di 1944 den e bario Carthagena den Otrobanda, Curaçao. Cedric ta e di kuater, di nuebe yu di Lourdes i Pascual Ridderplaat. Durante un presentashon na Colombia, e maestro di seremonia tabatin problema pa pronunsiá su nòmber kompletu bon. Esei tabata loke a kondusí na ku su Mama Lourdes a rekomendé pa usa un nòmber artístiko mas fasil. Desde e dia ei Cedric Ridderplaat a sigui su karera komo Ced Ride.
Na edat hopi yòn Ced tabata kanta den kornan na misa di Santa Ana i Santa Famia. Su talento pa kanta a resaltá tambe den lèsnan d muzik na skol. Komo hóben a tabata atmirá kantantenan manera entre otro Augusto Boelijn, Erquimides ‘Kimo’ Candelaria i El Gran Kaluf. Ced a kanta koro i algun kansion komo solista riba e L.P. ‘Misa Alegre’ bou di direkshon di Richard Simon.
Na 1960 Ced Ride a kuminsá su karera den músika popular. El a forma parti di gruponan musikal manera entre otro ‘Cyclones del Ritmo’, bou di direkshon di Ewald Chocolaad, i mas despues el a forma parti di e konhuntonan musikal Sonora Antillana, Estrellas del Caribe, Niño Samson & Combo, Combo Aristo, Fermin & Orchestra i e orkesta di Herman Wegewijs, den hotèlnan na Kòrsou di renombre internashonal.
Na 1969 Ced ta risibí e premio Tambú di Oro pa su komposishon 'Navidad Sin Padre'. Sin mas un klásiko di nos herensia musikal ku tur aña ta zona na tur emisora i kanalnan di televishon den temporada di Pasku.
E susesonan riba dia 30 di mei 1969 tabata motibu pa Ced skirbi e komposishon na papiamentu, 'Nos Kòrsou', ku el a grabá ku Aristo Combo, ku areglo di Juan Camelia. (di felis memoria).
Na 1971 Ced ta partisipá na e promé kòntèst di Tumba pa Karnaval kompañá pa Estrellas den Caribe. Algun aña despues Ced ta aseptá e petishon na su persona pa ta Maestro di Seremonia di loke despues a bira Festival di Tumba pa Karnaval. Siendo M.C. no tabata permití pa Ced kompetí komo kantante pero el a sigui aportá na e festival ku komposishonnan ku diferente kantante a interpretá, entre nan su ruman Sigmund. Tabata durante su presentashon komo maestro di seremonia, ku Ced a presentá e popular Tumba, 'Djengelé' sin kompetí den e festival.
Na 1973 Ced ta partisipá na ‘Festival Internacional de la Voz y de la Canción' na Puerto Rico kaminda el a optené e título di ganadó pa voz. E kansion ‘Let the Music Play’ skirbí pa Herman Wegewijs, ku areglo di Alvaro Rojas ta sali na di tres lugá.
Despues di e éksito grandi na Puerto Rico el a haña oportunidat pa kontinuá su karera komo kantante / kompositor na Repúblika Dominikana. Na Santo Domingo Ced tabata aktua prinsipalmente den formashonnan musikal di Jorge Taveras.
E inkietut den Ced pa aportá mas na stimulá konsientisashon di identidat propio den e komunidat kaminda el a nase i krese a pone Ced dediká mas na skirbi kansionnan na Papiamentu ku mensahenan profundo.
Na 1975 i 1976 Ced ta realisá dos konsierto ku a marka historia na Kòrsou: Konsierto Unu i Konsierto Dos. Base di 'Konsierto Unu' ta e kansion 'Dunami Un Tiki Mas Di Kòrsou' areglá pa Michael Camilo ku akompañamentu musikal di Caballeros i Monte Carlo bou di direkshon di Jorge Taveras. Konsierto Dos e ta enfoká ainda mas riba kansionnan na Papiamentu. E konsierto aki el a dediká na Augusto Boelijn i Koko le Pol, pa di un forma simbóliko tira lus riba historia musikal di Kòrsou. Pa e okashon ei Ced tabatin kompañamentu di un orkesta formá pa miembronan di Asosiashon di Músiko i Artista di Kòrsou, bou di direkshon di Errol ‘Toro’ Colina. Invitadonan spesial tabata shete maestro dominikano, entre nan Michael Camilo. Despues di ei, Ced a sigui hasi esfuerso pa pone lus riba e generashonnan di artistanan promé kuné. Pa menshoná algun : Erquimides ‘Kimo’ Candelaria, Augusto Boelijn, Pierre Lauffer i Luis Daal den su afan pa sigui promové su idioma Papiamentu.
Na 1978 Ced ta biaha pa Italia riba invitashon di e produktor Aldo Pagani, kende ya pa algun aña tabata pidi Ced pa realisá un L.P. kuné. Den e produkshon ei Ced tabatin e oportunidat pa traha den e proseso kreativo ku diferente músiko di renombre internashonal manera Astor Piazolla di Argentina, i e Venezolano Aldemaro Romero. Ced a titulá e L.P., 'Den Dje', ku ta título di un Tumba ku el a graba na Italia. Sin embargo ta e balada, 'Mi No Ke Bo Mas', komponé pa Ced, ta bira un éksito grandi na Kòrsou, Aruba, Boneiru i bou di e diáspora antiano bibá na Hulanda. E éksito grandi di 'Mi No Ke Bo Mas' a pone ku Ced tabata hopi mas ku e añanan anterior pa sigui promové su L.P. na radionan na nos islanan. Alabes el a organisá vários konsierto basá riba e éksito di 'Mi No Ke Bo Mas'.
Ced e aktor – eskritor di obra teatral.
Den kabamentu di añanan setenta Ced ta aktua komo aktor den obranan presentá pa e Thalia. Na un festival di teater na Aruba, Ced ta risibí e premio mihó aktor ku e obra 'Chines'. Despues Ced a kuminsá skirbi obranan teatral ku e elenko di Thalia a presentá i tambe otro obranan presentá pa vários aktor lokal. Ced mes a dirigí vários di su obranan ku ser presentá den Sentro Pro Arte. Alabes Ced a presentá na un Festival Internashonal di Drama, ku a tuma lugá na Aruba, ku un obra teatral di su pèn bou di direkshon di Fifi Rademaker. Na mediado di añanan ochenta Ced ta skirbi e mini seri di ocho parti pa televishon, titulá 'Pentagram', kual a ser produsí pa Mavis Albertina.
Ced ta sigui su karera musikal lokal i internashonal.
Na kabamentu di añanan setenta, i komienso di añanan ochenta, Ced ta ofresé komposishon di dje na diferente kantante ku a presentá esakinan den festivalnan lokal, manera e festivalnan preliminar na Festival di Oti Internashonal i alabes pa Festival Internacional de la Voz y Cancion na Puerto Rico. Na 1981 e kantante Farley Lourens a interpretá e komposishon di Ced, ‘Un Pekador’, na e Festival Meditour na Portugal. Na e festival ei Farley a sali di sinku finalista. Algun luna despues na 1981 Farley ta interpretá e komposishon na ingles di Ced, titulá ‘Rain’. Na e festival ei Farley ta sali di kuater finalista pa su interpretashon.
Den e periodo ei, banda di su komposishonnan na Papiamentu, Ced a sigui skirbi kansionnan na ingles ku e mira pa proyektá su karera internashonal. E ta bolbe biaha ku regularidat pa Santo Domingo pa graba ku su amigu, kompader, Jorge Taveras. Mas despues Ced ta biaha pa New York, huntu ku Jorge Taveras pa laga Jon Fausty hasi meskla di e komposishon nobo na ingles. E kolekshon di kansion ei Ced a emití riba un L.P. ku el a titulá, ‘Traces’. E komposishon na Papiamentu, 'Mi Ta Stimá Bo' ta haña un akohida grandi entre Ced su públiko fanátiko di su komposishonnan na Papiamentu.
Festival Añanan Sinkuenta.
Pa rindi honor na kantante -i músikonan ku tabata hopi eksitoso den dékada 40 i 50, Ced a prepará i produsí ‘Festival Añanan Sinkuenta’ ku sosten di Diputado di Kultura, Angel Salsbach. Un elenko di kantante i músiko lokal ku tabata sumamente popular den e époka en kuestion a presentá nan hitnan. Artistanan internashonal ku a presentá den e festival tabata e legendario Daniel Santos i Celia Cruz ku a graba kansionnan na Papiamentu di kompositornan Kurasoleño.
Poesia Kantá.
Otro género ku Ced a profundisá den dje ta poema na Papiamentu. Ced a krea melodia i traha areglo pa un kantidat di poema di nos eskritornan lokal. Di esakinan el a produsí 2 CD. Banda di esaki Ced mes a skirbi diferente poema di kua el a kompilá un kantidat den un publikashon imprimí ku el trese riba merkado bou di título ‘Kibrando ku Silensio’.
Ced su partisipashonnan na Festival di Tumba.
For di e promé aña di kòntèst di Tumba pa Karnaval na 1971 Ced Ride a interpretá su komposishon den Teater Roxy. Pa hopi aña ku el a sigui partisipá ku Tumbanan inovativo, pero semper respetando e base poné pa su antesesornan. Den e festivalnan den añanan setenta den Teater Roxy, Ced a fungi komo Maestro di Seremonia na vários okashon. Ora ku a muda Festival di Tumba pa Stadion Antoin Maduro, Ced a partisipá diferente aña ku Doble R Super Special Stars.Ku e komposishon 'Bip Bip P’e ‘Nabu' Ced ta sali entre e sinku finalistanan.
Mas despues Ced ta partisipá na vários okashon ku kompañamentu di e agrupashon, E.R.A. Un di e komposishonnan ku mas a hala atenshon den su periodo ku E.R.A. ta e Tumba 'Den Kòrsou Tin Un P.' Na 1997 Ced a risibí e premio komo mihó letra pa e komposishon ei.
Ku e Tumba pa e Festival di 1998 e ta konta den un forma katedrátiko tokante orígen di Papiamentu for di diferente regionnan linguístiko di Afrika (‘desendiente di Kongo ku Angola, Kabo Bèrdè ku El Mina, Luangu i Gene).
Ced den naturalesa i historia.
Ced Ride tabata gran amante di naturalesa i inbestigadó pashoná di nos historia i origen di nos herensia. Esaki tabata motibu ku Ced semper a biba i kere ku e nòmber di nos isla ta originá di un para ‘Curasow’ ku tabata biba den serunan di Tafelberg fo’i den epoká ku indjannan tabata okupá nos islanan. Na varios okashon Ced a bishita Cuba pa entre otro profundisá su mes den e religion afrikano Yoruba. Komo amante di naturalesa, Ced tabata ferbiente promovedó di medisina natural. Na 2012 huntu ku su amigunan Cali Boom i Richinel ‘Moes’ Ansano di Fundashon Curasow Sanashon, a organisá e promé Konferensia Sanashon Curacao ku varios kurandero konosí for di nos region.
Ced pintor.
Den último añanan Ced a sigui ekspandé su kreatividat komo pintor. Ced a produsí varios obra ku a haña rekonosementu di koleganan pintor di renombre. Na varios okashon Ced a presentá su obranan durante eksposishonnan eksitoso. Den varios kas, ofisina i negoshinan na Korsou tin pinturanan orginal di Ced Ride. Aparte di pinta, Ced a desaroyá su mes tambe komo eskulptor.
Un florilegio di su kantikanan ku entre otro 'Pintor', ku ta kansion pa e pelíkula 'Ava i Gabriel' ku ta referí na Ced Ride su amor pa arte komo un pintor.
Hopi kansion di Ced Ride ta pertenesé na e kultura ‘klásiko’ di muzik di Kòrsou.
Algun di su klasikonan ta 'Mi No Ke Bo Mas, Pekador, Mi Ta Stimabo,
Nos Tata (1970), Biña Mas Bieu, Mas Bon, Navidad Sin Padre, Mi Pais'.
Un di e kansionnan partiotiko ku mas ta yama atenshon ta e tema : 'Ta Yu Di Kòrsou Mi Ta'.
Den e bolero akí Ced ta boga eksplísitamente pa pueblo rekonosé su identidat
públikamente ku e mensahe : Unda ku bo bai òf unda ku bo ta, no lubidá nunka ku ta yu’i
Kòrsou bo ta’.
Ced, yu di Kòrsou.
Komo yu di Kòrsou ku un amor imenso pa su isla, Ced tabatin un atmirashon enorme i a studia bida, obranan i vishon Doktor Moises Frumencio Da Costa Gomes i Luis Daal.
Ced a risibí varios distinshon etre otro :
1968 - Tambu di Oro
1999 - PremioCola Debrot
2004 - Ridder in de orde van Oranje Nassau
2012 - Dedikashon 'Festival Un kanto pa Kòrsou
2021 - Krus di Mérito


text:
Kralendijk STINAPA ke partisipá su orarionan di servisio pa dianan di fiesta. Washington Slagbaai Park ta habri di djaluna pa djadumingu di 8or di mainta pa 5or di atardi. Ta posibel pa drenta parke te ku 2:30 di mèrdia i por drenta parke solamente ku SUV I pikòp. Parke Washington Slagbaai ta sera 25 di desèmber I 1 di yanüari.
Ofisina prinsipal di STINAPA ta habri di djaluna pa djaweps di 8or di mainta pa 4or di atardi. Riba djabièrnè 24 di desèmber ta di 8or di mainta pa 12or di mèrdia.
Nos ta alkansabel durante e oranan habri na +599 717-8444 of riba +599 777-8444 prome I despues di oranan di trabou (6 AM – 8AM i 2 PM – 9PM) via whatsapp of yamada direkto. Washington Slagbaai Park ta alkansabel riba +599 788-9015 durante oranan di servisio.
Felis dia nan di fiesta!